open-index/open-wikipedia-markdown huggingface dataset:
ଧନକର ଅଧିନିୟମ, ୧୯୫୭

**ଧନକର ଅଧିନିୟମ, ୧୯୫୭** ଭାରତୀୟ ପାର୍ଲିଆମେଣ୍ଟରେ ପାରିତ ଏକ ଆଇନ ଯେଉଁଥିରେ କି ଏକ ବ୍ୟକ୍ତି ବିଶେଷ, ହିନ୍ଦୁ ଯୌଥ ପରିବାର କିମ୍ବା ଏକ କମ୍ପାନୀଦ୍ୱାରା ଅର୍ଜିତ ସମ୍ପତ୍ତି ଉପରେ କର ଦେବାପାଇଁ ବ୍ୟବସ୍ଥା ରହିଥିଲା । ପ୍ରତି ବର୍ଷ ୩୧ ମାର୍ଚ ସୁଦ୍ଧା ଅର୍ଜିତ ସମ୍ପତ୍ତି ଉପରେ ଏହି କର ଦେୟ ହିସାବ ହୁଏ । ଏହି ଅଧିନିୟମ ଜାମ୍ମୁ - କାଶ୍ମୀର ତଥା ସମସ୍ତ କେନ୍ଦ୍ର ଶାସିତ ଅଞ୍ଚଳ ସହିତ ତମାମ ଦେଶରେ ଲାଗୁ କରାଯାଇଥିଲା । ୨୦୦୬ରେ ଅଧିନିୟମରେ କେତେକ ସଂଶୋଧନ ଅଣାଯାଇଥିଲା । ତେବେ, ୧ ଅପ୍ରେଲ ୨୦୧୬ଠାରୁ ଏହା ବାତିଲ କରିଦିଆଯାଇଛି । ୨୦୧୬-୨୦୧୭ କେନ୍ଦ୍ର ବଜେଟ ଉପସ୍ଥାପନ ବେଳେ ତତ୍କାଳୀନ ଅର୍ଥ ମନ୍ତ୍ରୀ ଅରୁଣ ଜେଟଲୀ ଘୋଷଣା କରିଥିଲେ ଯେ ଚେଲାୟା କମିଟିଙ୍କ ସୁପାରିଶ ମୁତାବକ ଏହି ଅଧିନିୟମକୁ ବାତିଲ କରିଦିଆଯାଇଛି
## ଅଧିନିୟମ ବିଷୟରେ 
### ବିଶେଷ ପ୍ରାବଧାନ 
* ଉକ୍ତ ଅଧିନିୟମର ପ୍ରାବଧାନ ଅନୁସାରେ ବ୍ୟକ୍ତି ବିଶେଷ ବା ହିନ୍ଦୁ ଯୌଥ ପରିବାର ଅଥବା ଏକ କମ୍ପାନୀ ନିର୍ଦ୍ଧାରିତ ତାରିଖ ସୁଦ୍ଧା ବାର୍ଷିକ ଶୁଦ୍ଧ ଆୟ ଉପରେ ଧନ କର ଦେୟ ହୋଇଥାଏ ।
* ୫୦ ଲକ୍ଷରୁ ଉର୍ଦ୍ଧ୍ୱ ଆୟ ପାଇଁ ଧନକର ଦେୟ ଧାର୍ଯ୍ୟ କରାଯାଇଥିଲା ଶତକଡା ୦.୨୫ ହାରରେ ଯାହାକି ଅପ୍ରିଲ ୨୦୧୦ଠାରୁ ଶତକଡା ୧ ହାରରେ ଲାଗୁ କରାଗଲା । ତେବେ ଉକ୍ତ ମୋଟ ଅର୍ଜିତ ଆୟରୁ ବ୍ୟକ୍ତି କରିଥିବା କରଜ ବାଦ ଦିଆଯାଇ ଏହି କର ଉପରେ କୌଣସି ଶିକ୍ଷା ଉପକର(cess) ଆଦାୟ କରାଯାଉ ନ ଥିଲା ।
* ଅଧିନିୟମର ଧାରା ୪୫ ଅନୁସାରେ ନିମ୍ନ ଲିଖିତ ସମସ୍ତ ସମ୍ପତ୍ତି ଧନକର ଦେୟ ପରିସରରୁ ବାଦ ଦିଆଯାଇଥିଲା :
୧) ଟ୍ରଷ୍ଟି

୨) ମିଳିତ ବ୍ୟବସାୟ

୩) ସାମାଜିକ ଅନୁଷ୍ଠାନ

୪) କୋ ଅପରେଟିଭ ସୋସାଇଟି

୫) ରାଜନୈତିକ ଦଳ

୬) କମ୍ପାନୀ ଅଧିନିୟମର ଧାରା ୨୫ ପ୍ରକାରେ ପଞ୍ଜିକୃତ କମ୍ପାନୀ...........      ଇତ୍ୟାଦି

## ଆଧାର 
## ଆହୁରି ପଢନ୍ତୁ 
"wealth tax 1957"

ଶ୍ରେଣୀ: ଭାରତୀୟ ଆଇନ
ଓପିଅଏଡ ମାତ୍ରାଧିକ

**ଓପିଅଏଡ ମାତ୍ରାଧିକ** ଏକ ବିଷକ୍ରିୟା (toxicity) ଯାହା ଦେହରେ ଅତ୍ୟଧିକ ଓପିଅଏଡ (opioids) ଯୋଗୁ ହୁଏ । ଆରମ୍ଭରୁ ବଞ୍ଚିଗଲେ ମଧ୍ୟ ରାବଡୋମାୟୋଲାଇସିସ, ପଲମୋନାରି ଇଡିମା (pulmonary edema), କମ୍ପାର୍ଟମେଣ୍ଟ ସିଣ୍ଡ୍ରୋମ, ସ୍ଥାୟୀ ମସ୍ତିଷ୍କ କ୍ଷତି (permanent brain damage) ଭଳି ଜଟିଳ ସମସ୍ୟା ଦେଖାଯାଏ ।

ଓପିଅଏଡ ନିର୍ଭର (Opioid dependence), ଓପିଅଏଡ ଇଞ୍ଜେକସନ, ଇଥାନଲ (alcohol) ବା ବେଞ୍ଜୋଡାଏଜେପିନ (benzodiazepines) ବ୍ୟବ‌ହାର କଲେ ଏହି ଓପିଅଏଡ ସଙ୍କଟ ସୃଷ୍ଟି ହୁଏ । ଡିଟକ୍ସିଫିକେସନ (detoxification) କଲାବେଳେ ଏହି ସଙ୍କଟ ଅଧିକ ରହେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରିହୁଏ । ନାଲୋକ୍ସୋନ (naloxone) ନାସା ମଧ୍ୟ ଦେଇ ଦିଆଗଲେ ବା ଇଞ୍ଜେକସନ ଆକାରରେ ଦେଲେ ସମ ଭାବରେ କାମ କରେ । ମାତ୍ରାଧିକ ଯୋଗୁ ମୃତ୍ୟୁ ଟାଳିବାକୁ ନାଲୋକ୍ସୋମ ଦିଆଯାଏ ଓ ଓପିଅଏଡ ନିର୍ଭରତାରୁ ଦୂରେଇବାକୁ ଚେଷ୍ଟା କରିବାକୁ ହୁଏ । କେବଳ ଯୁକ୍ତରାଷ୍ଟ୍ର ଆମେରିକାରେ ଓପିଅଏଡ ଯୋଗୁ ୩୩,୦୦୦ ମୃତ୍ୟୁ, ପ୍ରେସକ୍ରିପସନ (prescription) ନେଇ ୨୦,୧୦୦ ଓ ହିରୋଇନ ଯୋଗୁ ୧୩,୦୦୦ ମୃତ୍ୟୁ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ସମୁଦାୟ ମାତ୍ରାଧିକ ଔଷଧ (drug overdose) ମୃତ୍ୟୁର ୬୦% ଓପିଅଏଡ ଯୋଗୁ ହୋଇଥାଏ ।
 
## ଏହା ମଧ୍ୟ ଦେଖନ୍ତୁ 
*Harm reduction
*List of deaths from drug overdose and intoxication
*Responsible drug use

## ଆଧାର 
* WHO Community Management of Opioid Overdose, 2014

## ବାହ୍ୟ ଲିଙ୍କ 
* WHO Community Management of Opioid Overdose, 2014

ଶ୍ରେଣୀ:ଚିକିତ୍ସା ବିଜ୍ଞାନ
ସରୋଜ ବଳ

**ସରୋଜ ବଳ**, (ଜନ୍ମ: ୨ ଫେବୃଆରୀ ୧୯୭୬) ଜଣେ ଓଡ଼ିଆ ସାହିତ୍ୟିକ, ସମ୍ପାଦକ ଏବଂ ପ୍ରକାଶକ । "ଟାଇମପାସ" ନାମରେ ତାଙ୍କର ଏକ ପ୍ରକାଶନ ସଂସ୍ଥା ରହିଛି । ସାହିତ୍ୟ ସଂଗଠକ ଭାବରେ ସେ "ମୁକ୍ତ ସାହିତ୍ୟ ମଞ୍ଚ", "ଜଗଦୀଶ ମହାନ୍ତି ଟ୍ରଷ୍ଟ", "ସମ୍ବାଦ ସାହିତ୍ୟ ଘର" ଆଦି ସାହିତ୍ୟ ଅନୁଷ୍ଠାନ ସହିତ ଜଡ଼ିତ ରହିଆସିଛନ୍ତି ।

ସରୋଜ ୧୯୭୬ ମସିହା ଫେବୃଆରୀମାସ ୨ତାରିଖ ଦିନ ଭଦ୍ରକ ଜିଲ୍ଲାର(ସେତେବେଳେ ଅବିଭକ୍ତ ବାଲେଶ୍ୱର ଜିଲ୍ଲା) ଅର୍ଜୁନବିନ୍ଧାଠାରେ ଜନ୍ମଗ୍ରହଣ କରିଥିଲେ । ପିଲାଦିନ ଗ୍ରାମପରିବେଶରେ କଟିଥିଲା । ପିଲାଦିନରୁ ସେ ସାହିତ୍ୟପ୍ରତି ଆକର୍ଷିତ ଥିଲେ । ଅନ୍ୟ ସାହିତ୍ୟକୁ ନକଲ କରି, ତାକୁ ନିଜ ରୂପଦେବାକୁ ଚେଷ୍ଟାରୁ ତାଙ୍କର ସୃଜନ କ୍ରିୟା ଆରମ୍ଭ ହୋଇଥିଲା । ରଫ୍ ଖାତାରୁ ପେପର ଚିରି, ସେଥିରେ ହାତ ଲେଖା ପତ୍ରିକା ପ୍ରସ୍ତୁତ କରି ସେ ସାଙ୍ଗମାନଙ୍କୁ ବାଣ୍ଟୁଥିଲେ । +୩ ପଢିଲାବେଳେ, ସେ ମୌଳିକ ସାହିତ୍ୟ ରଚନା ଆରମ୍ଭ କରିଥିଲେ ଓ 'ସିନ୍ଦୁରା' ନାମରେ ଏକ ହସ୍ତଲିଖିତ ପତ୍ରିକା ଆରମ୍ଭ କରିଥିଲେ । ସେବେଠାରୁ ସେ ମୌଳିକ ସାହିତ୍ୟ ରଚନା, ସମ୍ପାଦନା ଓ ପ୍ରକାଶନାରେ ବ୍ରତୀ ରହିଛନ୍ତି ।

## ରଚନାବଳୀ 
### କବିତା ସଂକଳନ 
* ବାସରାତି - ୨୦୦୧ (ଇଂକ ଓଡ଼ିଶା)
* ଦେହ - ୨୦୦୧ (ଇଂକ ଓଡ଼ିଶା)
* ସମ୍ପର୍କର କିଛି ରଙ୍ଗ ନାହିଁ - ୨୦୦୪ (ଇଂକ ଓଡ଼ିଶା)
* ଗୋଡ଼ ଖସିଯିବ ସମୟର - ୨୦୦୫ (ଇଂକ ଓଡ଼ିଶା)
* ଜୀବନଯୋଗ - ୨୦୦୬( ଟାଇମ ପାସ)
* ଚୁପଚାପ - ୨୦୦୭ (କ୍ଲାସିକ)
* ଶୁଭ ଓଁ ଲାଭ - ୨୦୦୮ (ସ୍ମଲ ସ୍ନେକ)
* ନାନୋ କବିତା - ୨୦୦୯ (ଟାଇମ ପାସ)
* ଛଳନାର ଛତା ଘୋଡ଼ି - ୨୦୦୮ (ଟାଇମ ପାସ)
* ଛାଇ - ୨୦୧୧ (ପକ୍ଷୀଘର)
* ତୁ ମରୀଚିକା ମୁଁ ମରୁଭୂମୀ -୨୦୧୨ (ଟାଇମ ପାସ)
* ଜନପଥରେ ଖରା - ୨୦୧୨ (ଟାଇମ ପାସ)
* ଇନା ମିନା ଡିକା 

### ଉପନ୍ୟାସ 
* ବାହାରେ ବର୍ଷା - ୨୦୦୪ (ଇଂକ ଓଡ଼ିଶା)
* ଅସ୍ତ୍ର

### କ୍ଷୁଦ୍ରଗଳ୍ପ ସଂକଳନ 
* ଶିଉଳି - ୨୦୦୧ (ଇଂକ ଓଡ଼ିଶା)
* ପାୱାରକଟ - ୨୦୧୦( ଟାଇମ ପାସ)
* ମିରର ଇମେଜ - ୨୦୦୯(ଓଡ଼ିଆ ସାହିତ୍ୟି ଏକାଡେମୀ)
* ସାତଦିନରେ ଗୋରାପଣ - ୨୦୧୨ (ଟାଇମ ପାସ)

### ସମ୍ପାଦନା (ପତ୍ରିକା) 
* ସିନ୍ଦୂରା (ହାତଲେଖା ପତ୍ରିକା)
* ଭୋର (ତାଳପଦେଶ୍ୱରୀ ସାହିତ୍ୟ ଆସରର ମୁଖପତ୍ର)
* ରେବତୀ (କଥାସାହିତ୍ୟକୁ ନେଇ ପତ୍ରିକା) 
* ମତ (ସମାଲୋଚନା ପତ୍ରିକା)
* ଗଳ୍ପପତ୍ରିକା (କଥାସାହିତ୍ୟକୁ ନେଇ ପତ୍ରିକା)
* ପୁସ୍ତକମେଳା ହାଲଚାଲ
* ସାମ୍ନା (ବାର୍ଷିକ ବିଷୟଭିତ୍ତିକ ସାହିତ୍ୟ ପତ୍ରିକା) 

## ସମ୍ମାନ ଓ ପୁରସ୍କାର 
* ସୁବ୍ରତ ରଥ ସ୍ମାରକୀ ପୁରସ୍କାର - ୨୦୧୯ (ଶ୍ରୀ ଗଂଗାଧର ରଥ ଫାଉଣ୍ଡେସନଦ୍ୱାରା ପ୍ରଦତ୍ତ)
* କଥା ନବପ୍ରତିଭା ସମ୍ମାନ - ୧୯୯୭
* ଚନ୍ଦ୍ରକୁମାର ମହାନ୍ତି କବିତା ପୁରସ୍କାର - ୨୦୧୮
* ରାଜ୍ୟ ଯୁବ ସମ୍ମାନ
* ରବି ପଟ୍ଟନାୟକ ସ୍ମୃତି ପୁରସ୍କାର - ୨୦୦୮
* କାଦମ୍ବିନୀ ଫିଚର ପୁରସ୍କାର - ୨୦୧୨
* ବସନ୍ତ ମୁଦୁଲି କବିତା ପୁରସ୍କାର - ୨୦୧୩

## ଆଧାର 
ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ବନବାସୀ ପଟ୍ଟନାୟକ

**ବନବାସୀ ପଟ୍ଟନାୟକ** (Banabasi Patnaik) ଓଡ଼ିଶା କ୍ରିକେଟ ଦଳର ପ୍ରାକ୍ତନ ଅଧିନୟକ ଥିଲେ । ଓଡ଼ିଶା  ପାଇଁ ପ୍ରଥମ ଶ୍ରେଣୀ କ୍ରିକେଟ ଖେଳିଥିବା ପ୍ରଥମ ଦଳର (୧୯୪୯-୧୯୫୦) ଜଣେ ଖେଳାଳୀ ଥିଲେ ।  ଓଡ଼ିଶା ପାଇଁ ଖେଳିବା ପୂର୍ବରୁ ସେ ବିହାର ପାଇଁ ପ୍ରଥମ ଶ୍ରେଣୀ କ୍ରିକେଟ ମ୍ୟାଚ ଖେଳିଥିଲେ । କୌଣସି ବିଦେଶୀ ଭ୍ରମଣକାରୀ ଦେଶ ବିପକ୍ଷରେ ପ୍ରଥମ ଶ୍ରେଣୀ କ୍ରିକେଟ ଖେଳିବାରେ ସେ ପ୍ରଥମ ଓଡ଼ିଆ  । ସେ ମଧ୍ୟ ଓଡ଼ିଶା କ୍ରିକେଟ ଦଳର ପ୍ରଥମ ବିଜୟୀ ଅଧିନାୟକ ଥିଲେ ।

## ପ୍ରାରମ୍ଭିକ କ୍ୟାରିଅର 
୧୯୪୫-୪୬ ମସିହାରେ ସେ ବିହାର କ୍ରିକେଟ ଦଳ ତରଫରୁ ତାଙ୍କର ପ୍ରଥମ ଶ୍ରେଣୀ କ୍ରିକେଟ କ୍ୟାରିଅର ଆରମ୍ଭ କରିଥିଲେ । ସେତେବେଳେ ବିହାର କ୍ରିକେଟ ଦଳ ଏହାର ଘରୋଇ ମ୍ୟାଚ ମୁଖ୍ୟତଃ ଜାମସେଦପୁର (ଟାଟାନଗର)ଠାରେ ଖେଳୁଥିଲା । 

ବନବାସୀ ପଟ୍ଟନାୟକ ତାଙ୍କର ପ୍ରଥମ ପ୍ରଥମ-ଶ୍ରେଣୀ ମ୍ୟାଚ ରଣଜୀ ଟ୍ରଫିରେ ୧୫-୧୨-୧୯୪୫ ଦିନ ଇନ୍ଦୋରଠାରେ ଶକ୍ତିଶାଳୀ ଘରୋଇ ହୋଲକାର ଦଳ ବିପକ୍ଷରେ  ବିହାର ପାଇଁ ଖେଳିଥିଲେ । ସେ ପ୍ରଥମ ଇନିଂସରେ ୧୫ ରନ ତଥା ଦ୍ୱିତୀୟ ଇନିଂସରେ  ଶୂନ ରନ କରିଥିଲେ । ବିହାର ଏକ ଇନିଂସ ଓ ୧୮୭ ରନରେ ପରାଜିତ ହୋଇଥିଲା । ହୋଲକାର ଦଳ ସେହି ବର୍ଷ ଋଣଜୀ ଟ୍ରଫି ଚମ୍ପିୟନ ହୋଇଥିଲା ।

ବିହାର ପାଇଁ ବନବାସୀ ପଟ୍ଟନାୟକ ଆଉ ଦୁଇଟି ସିଜନ ପାଇଁ ଖେଳିଥିଲେ (୧୯୪୭-୪୮ ଏବଂ ୧୯୪୮-୪୯) । 

ଏତିକି ବେଳେ ଭରମଣକାରୀ ୱେଷ୍ଟ-ଇଣ୍ଡିଜ୍ ଦଳ ବିପକ୍ଷରେ ବିହାର ରାଜ୍ୟପାଳଂକ ଏକାଦଶ ଜାମସେଦପୁରଠାରେ ୧୯୪୯ ଜାନୁୟାରୀ ୭ରୁ ୯ ଯାଏଁ ଏକ ପ୍ରଥମ ଶ୍ରେଣୀ ମ୍ୟାଚ ଖେଳିଥିଲା । ଏଥିରେ ବନବାସୀ ପଟ୍ଟନାୟକ ବିହାର ରାଜ୍ୟପାଳଂକ ଏକାଦଶରେ ଖେଳିଥିଲେ । ତାଙ୍କର ସ୍କୋର ଥିଲା ପ୍ରଥମ ଇନିଂସରେ ୧୮ ଓ ଦ୍ୱିତୀୟ ଇନିଂସରେ ୩୫ । ସେହି ଦ୍ୱିତୀୟ ଇନିଂସରେ ତାଙ୍କ ସ୍କୋର ଘରୋଇ ଦଳର ସର୍ବାଧିକ ବ୍ୟକ୍ତିଗତ ସ୍କୋର ଥିଲା ।   ଏହିପରି ସେ କୌଣସି ବିଦେଶୀ ଭ୍ରମଣକାରୀ ଦଳ ବିରୋଧରେ ପ୍ରଥମ ଶ୍ରେଣୀ ଖେଳିବାରେ ପ୍ରଥମ ଓଡ଼ିଆ କ୍ରିକେଟର ବନିଥିଲେ ।

## ଓଡ଼ିଶା ପାଇଁ ପ୍ରଥମ ଶ୍ରେଣୀ କ୍ୟାରିଅର  
ଓଡ଼ିଶା କ୍ରିକେଟ ଦଳ ୧୯୪୯-୫୦ ମସିହାଠାରୁ ପ୍ରଥମ ଶ୍ରେଣୀ କ୍ରିକେଟ ଖେଳିବା ଆରମ୍ଭ କରିଥିଲା । ଏହି ଶ୍ରେଣୀରେ ପ୍ରଥମ ମ୍ୟାଚ ରଣଜୀ ଟ୍ରଫିରେ ଓଡ଼ିଶା ବିହାର ବିପକ୍ଷରେ ଜାମସେଦପୁରଠାରେ ୧୯୪୯ ଡିସେମ୍ବର ୧୦ରୁ ୧୨ ତାରିଖରେ ଖେଳିଥିଲା ।  ଏଥିରେ ବନବାସୀ ପଟ୍ଟନାୟକ ଓଡ଼ିଶା ଦଳରେ ଖେଳିଥିଲେ ।

ତା ପରବର୍ଷ ଅର୍ଥାତ ୧୯୫୦-୫୧ରେ ଓଡ଼ିଶା କ୍ରିକେଟ ଦଳ ନିଜ ଘରୋଇ ମାଟିରେ କଟକଠାରେ ପ୍ରଥମ କରି ପ୍ରଥମ ଶ୍ରେଣୀ ମ୍ୟାଚ ଖେଳିଥିଲେ । ଏହି ମ୍ୟାଚ ବିହାର ବିପକ୍ଷରେ ଖେଳା ହୋଇଥିଲା ଓ ଏଥିରେ ବନବାସୀ ପଟ୍ଟନାୟକ ଓଡ଼ିଶା ଅଧିନାୟକ ହୋଇଥିଲେ । ଏଥିରେ ଓଡ଼ିଶା ହାରିଯାଇଥିଲା ।

୧୯୫୧-୫୨ ରଣଜୀ ସିଜନରେ ଓଡ଼ିଶା ଘରୋଇ ଆସାମ ବିରୋଧରେ ନୌଗଂଗଠାରେ ବନବାସୀ ପଟ୍ଟନାୟକଙ୍କ ଅଧିନାଯକତ୍ୱରେ ଖେଳି ପରାସ୍ତ ହୋଇଥିଲା । ମାତ୍ର ଏଥିରେ ବନବାସୀ ପଟ୍ଟନାୟକ ତାଙ୍କର ପ୍ରଥମ ବ୍ୟାଟିଂ ଅର୍ଦ୍ଧଶତକ ସ୍କୋର କରିଥିଲେ ତଥା ଓଡ଼ିଶା ତରଫରୁ ମ୍ୟାଚରେ ସର୍ବାଧିକ ରନ ସ୍କୋର କରିଥିଲେ । 

୧୯୫୨-୫୩ କ୍ରିକେଟ ସିଜନରେ ଓଡ଼ିଶା କ୍ରିକେଟ ଦଳ ତାର ପ୍ରଥମ ମ୍ୟାଚ ଆସାମ ରାଜ୍ୟ କ୍ରିକେଟ ଦଳ ବିରୋଧରେ ଖେଳିଥିଲା । ଏଥିରେ ଓଡ଼ିଶା ବିଜୟୀ ହୋଇ ପ୍ରଥମ ଥର ପାଇଁ ପ୍ରଥମ ଶ୍ରେଣୀ ବିଜୟ ଲାଭ କରିଥିଲା ।  ଏଥିରେ ବନବାସୀ ପଟ୍ଟନାୟକ ଓଡ଼ିଶା ଅଧିନାୟକ ହୋଇଥିଲେ । ଆସାମ ଦ୍ୱିତୀୟ ଇନିଂସରେ ସେ ୨୧ ରନ ଦେ‍ଇ ପାଂଚଟି ଉଇକେଟ ନେ‍ଇଥିଲେ ଓ ନିଜ ଜୀବନର ସର୍ବୋତ୍କୃଷ୍ଟ ବୋଲିଂ ସଫଳତା ହାସଲ କରିଥିଲେ । ଏହିପରି ସେ ଓଡ଼ିଶାର ପ୍ରଥମ ବିଜୟୀ ଅଧିନାୟକ ଥିଲେ ।

ସେହି ବର୍ଷ (୧୯୫୨ ଡିସେମ୍ବର) ସେ ମଧ୍ୟ  ଭାରତୀୟ ପୂର୍ବାଂଚଳ ଦଳରେ ସାମିଲ ହୋଇ ଭ୍ରମଣକାରୀ ପାକିସ୍ତାନ କ୍ରିକେଟ ଦଳ ବିରୋଧରେ ଜାମସେଦପୁରରେ ପ୍ରଥମ ଶ୍ରେଣୀ ମ୍ୟାଚ ଖେଳିଥିଲେ ।

ବନବାସୀ ପଟ୍ଟନାୟକ ତାଙ୍କର ଶେଷ ଋଣଜୀ ଟ୍ରଫି ମ୍ୟାଚ ୧୯୬୪-୬୫ ସିଜନରେ ଜାମସେଦପୁରରେ ବିହାର ବିପକ୍ଷରେ ଖେଳିଥିଲେ ଓ ଦୁଇଟି ଯାକ ଇନିଂସରେ ୧୩ ରନ ଲେଖାଏଁ ସ୍କୋର କରିଥିଲେ ।

## ଆଧାର 
ଶ୍ରେଣୀ:ଓଡ଼ିଶାର ଖେଳାଳିଗଣ
ଶ୍ରେଣୀ:ଓଡ଼ିଆ କ୍ରିକେଟ ଖେଳାଳି
ସୁନା ଚଢ଼େଇ

**ସୁନା ଚଢ଼େଇ**, ୧୯୮୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେଶବ ରାଉତ ଓ ସୁନୀଲ ରାଉତ । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ରବି କିନାଗୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । 

ଉତ୍ତମ ମହାନ୍ତି, ଅର୍ଚ୍ଚନା ଯୋଗଲେକର, ବିଜୟ ମହାନ୍ତି, ଦେବୁ ବୋଷ, ହର ପଟ୍ଟନାୟକ, ଅନୀତା ଦାସ, ଅଜିତ ଦାସ, ଅକ୍ଷୟ ମହାନ୍ତି (କାଶ୍ୟପ), ଜୟୀରାମ ସାମଲ, ବିନାୟକ ମିଶ୍ର, ଅଜିତ କର, ରାଧା ପଣ୍ଡା, ଅନ୍ତର୍ଜାମୀ ପଣ୍ଡା, ଦେବୁ ବ୍ରହ୍ମା, ଅରବିନ୍ଦ ଷଡ଼ଙ୍ଗୀ, ଜ୍ୟୋତ୍ସ୍ନା ଦାସ, ରୁନୁ ପରିଜା, ବାବାଜି ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ଅର୍ଚ୍ଚନା ଯୋଗଲେକର
* ବିଜୟ ମହାନ୍ତି
* ଦେବୁ ବୋଷ
* ହର ପଟ୍ଟନାୟକ
* ଅନୀତା ଦାସ
* ଅଜିତ ଦାସ
* ଅକ୍ଷୟ ମହାନ୍ତି
* ଜୟୀରାମ ସାମଲ
* ବିନାୟକ ମିଶ୍ର
* ଅଜିତ କର
* ରାଧା ପଣ୍ଡା
* ଅନ୍ତର୍ଜାମୀ ପଣ୍ଡା
* ଦେବୁ ବ୍ରହ୍ମା
* ଅରବିନ୍ଦ ଷଡ଼ଙ୍ଗୀ
* ଜ୍ୟୋତ୍ସ୍ନା ଦାସ
* ରୁନୁ ପରିଜା
* ବାବାଜି ସାହୁ

## କାହାଣୀ
## ଗୀତ ଏବଂ ସଙ୍ଗୀତ
ଅକ୍ଷୟ ମହାନ୍ତି ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ୍, ମହେନ୍ଦ୍ର କପୁର, ଅନୁରାଧା ପୌଡ଼ୱାଲ, ରବିନ୍ଦ୍ର ସଠେ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ବୁପ୍ରେନର୍ଫିନ

**ବୁପ୍ରେନର୍ଫିନ** (ଇଂରାଜୀ ଭାଷାରେ **Buprenorphine**) ଔଷଧ ଅନେକ ରକମର ବ୍ରାଣ୍ଡ ନାମରେ ବିକ୍ରି ହୁଏ ଯେପରିକି ସୁବୁଟେକ୍ସ; ଏହା ଏକ ଓପିଅଏଡ ଔଷଧ ଯାହା ଓପିଅଏଡ ନିଶାଗ୍ରସ୍ତ (opioid addiction), ଅକ୍ୟୁଟ ଯନ୍ତ୍ରଣା ଓ କ୍ରନିକ ଯନ୍ତ୍ରଣା (chronic pain) ଉପଶମ ନିମନ୍ତେ ବ୍ୟବ‌ହାର ହୁଏ ।  ନିଶାଗ୍ରସ୍ତ ଲୋକଙ୍କର ଉଇଥଡ୍ରଆଲ ଲକ୍ଷଣ ଆରମ୍ଭ ହେବାର ୨ ଦିନ ନିମନ୍ତେ ଏହା ଡାକ୍ତରୀ ପର୍ଯ୍ୟବେକ୍ଷଣ ସାହାଯ୍ୟରେ ଦିଆଯାଏ ।  ସେଠାରେ ସନ ୨୦୧୨ରେ ପ୍ରାୟ ୯.୩ ନିୟୁତ ବୁପ୍ରେନର୍ଫିନ ପ୍ରେସକ୍ରିପସନ ଲେଖାଯାଇଥିଲା । ଯୁକ୍ତରାଷ୍ଟ୍ର ଆମେରିକାରେ ଦୈନିକ ଡୋଜର ହୋଲସେଲ ମୂଲ୍ୟ ପ୍ରାୟ ୦.୮୬ରୁ ୧.୩୨ ଆମେରିକୀୟ ଡଲାର ।
 
## ଆଧାର 
## ବାହ୍ୟ ଲିଙ୍କ 
* U.S. Federal government buprenorphine program for opioid addiction 
* Australian national buprenorphine policy
* "The bitter pill": A *Wired* magazine article on Suboxone
* "Subu Must Die – How a nation of junkies went cold turkey": A *New Republic* article on Subutex abuse in the nation of Georgia]

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ସୁଅମେନଲିନ୍ନା

**ସୁଅମେନଲିନ୍ନା** ( ୧୯୧୮ ମସିହା ଯାଏଁ ଫିନ ଭାଷାରେ ଭିଆପୋରି ବା ସ୍ୱେଡିସ ଭାଷାରେ ଭିଆବର୍ଗ , ଯାହାକୁ ପ୍ରକୃତ ଅର୍ଥ ଭାବରେ ନିଆଗଲେ " ଫିନଲାଣ୍ଡର ଦୁର୍ଗ " ବୋଲି କୁହାଯାଇପାରିବ ।  ତାହା ପ୍ରକୃତରେ ଏକ ସାମୁଦ୍ରିକ ଦୁର୍ଗ , ଯାହା ଫିନଲାଣ୍ଡ ଦେଶର ରାଜଧାନୀ ହେଲସିଙ୍କି ସହରର ପୋତାଶ୍ରୟ ନିକଟରେ ଅବସ୍ଥିତ ଓ ୬ ଗୋଟି ଦ୍ୱିପ ଉପରେ ନିର୍ମିତ । ଏହା ବର୍ତ୍ତମାନ ହେଲସିଙ୍କି ସହରର ଏକ ପର୍ଯ୍ୟଟକ ଆକର୍ଷଣ ତଥା ଯୁଦ୍ଧ ସ୍ମାରକୀ ଭାବରେ ରହିଛି । ଇଉନେସ୍କୋଦ୍ୱାରା ବିଶ୍ୱ ଐତିହ୍ୟ ସ୍ଥଳୀ ଭାବରେ ସ୍ୱୀକୃତ ହେଇଥିବା ଏହି ସ୍ଥାନ ଏକ ଅତ୍ୟନ୍ତ ସୁନ୍ଦର ବଣଭୋଜି ସ୍ଥଳହେବା ସହ ପର୍ଯ୍ୟଟକଙ୍କ  ପାଇଁ ଏକ ଆକର୍ଷଣ । ପୂର୍ବରୁ ସ୍ୱିଡେନ ଅଧୀନରେ ଥିବା ଏହି ଦୁର୍ଗକୁ ଭିଆ ବର୍ଗ କୁହାଯାଉଥିଲା ବେଳେ ସ୍ୱାଧୀନ ଫିନଲାଣ୍ଡ ଅଧୀନକୁ ଆସିଲା ପରେ ଏହାକୁ "ସୁଅମେନଲିନ୍ନା'' କୁହାଗଲା ।
## ଆଧାର
ଶ୍ରେଣୀ:ଦୁର୍ଗ
ଲାଲ ପାନ ବିବି

**ଲାଲ ପାନ ବିବି**, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କାଞ୍ଚନବାଳା ନନ୍ଦ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସ୍ୱରୂପ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । 

ପ୍ରଶାନ୍ତ ନନ୍ଦ, ମହାଶ୍ୱେତା ରାୟ, ଅକ୍ଷୟ ମହାନ୍ତି (କାଶ୍ୟପ), ସ୍ନିଗ୍ଧା ମହାନ୍ତି, ଝରଣା ଦାସ, ଦୁଃଖିରାମ ସ୍ୱାଇଁ, ଶଙ୍କର ବସୁ ମଲ୍ଲିକ, ବ୍ୟୋମକେଶ ତ୍ରିପାଠୀ, ବିରେନ ରାଉତରାୟ, ପୃଥ୍ୱୀରାଜ ନାୟକ, ରାଧା ପଣ୍ଡା, ଗୀତା ରାଓ, ବସନ୍ତ ସାହୁ, ଅନଙ୍ଗ ଦ୍ୱିବେଦୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ପ୍ରଶାନ୍ତ ନନ୍ଦ
* ମହାଶ୍ୱେତା ରାୟ
* ଅକ୍ଷୟ ମହାନ୍ତି (କାଶ୍ୟପ)
* ସ୍ନିଗ୍ଧା ମହାନ୍ତି
* ଝରଣା ଦାସ
* ଦୁଃଖିରାମ ସ୍ୱାଇଁ
* ଶଙ୍କର ବସୁ ମଲ୍ଲିକ
* ବ୍ୟୋମକେଶ ତ୍ରିପାଠୀ
* ବିରେନ ରାଉତରାୟ
* ପୃଥ୍ୱୀରାଜ ନାୟକ
* ରାଧା ପଣ୍ଡା
* ଗୀତା ରାଓ
* ବସନ୍ତ ସାହୁ
* ଅନଙ୍ଗ ଦ୍ୱିବେଦୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟି ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଗୀତିକାର ଦେବଦାସ ଛୋଟରାୟ ଓ ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ଗୀତ ରଚନା କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ଶ୍ରବଣତା ମାପୀ ଯନ୍ତ୍ର

**ଶ୍ରବଣତା ମାପୀ ଯନ୍ତ୍ର** (ଇଂରାଜୀ:Audiometer) ଶ୍ରବଣଶକ୍ତିର ତୀକ୍ଷ୍ଣତା ମାପିବା ପାଇଁ ବ୍ୟବହୃତ ହୋଇଥାଏ । ଏହା ଇ.ଏନ.ଟି (ଆଖି-ନାକ-ଗଳା) ବିଭାଗ ଏବଂ ଶ୍ରବଣବିଜ୍ଞାନ କେନ୍ଦ୍ରମାନଙ୍କରେ ଥିବା ଏକ ପ୍ରମୁଖ ଉପକରଣ । ହାର୍ଡ଼ୱେର ଶ୍ରବଣତା ମାପୀ ଯନ୍ତ୍ର ବ୍ୟତୀତ ଏହାର ସଫ୍ଟୱେର ମଧ୍ୟ ରହିଛି । ଏହି ଯନ୍ତ୍ର ଔଦ୍ୟୋଗିକ କୋଳାହଳ ମାପିବାରେ ମଧ୍ୟ ବ୍ୟବହୃତ ହୁଏ । 
## ବ୍ୟବହାର 
ଶ୍ରବଣତା ମାପୀ ଯନ୍ତ୍ର ବିଭିନ୍ନ ଆବୃତ୍ତି ଏବଂ ତୀବ୍ରତାବିଶିଷ୍ଟ ଧ୍ୱନିକୁ ହେଡ଼ଫୋନଦ୍ୱାରା ନିର୍ଦ୍ଧିଷ୍ଟ ବସ୍ତୁ ବା ବ୍ୟକ୍ତି ପାଖରେ ପହଞ୍ଚାଏ । ଏହାପରେ ସେହି ନିର୍ଦ୍ଧିଷ୍ଟ ବସ୍ତୁର ପ୍ରତିକ୍ରିୟାକୁ ରେକର୍ଡ଼ କରି ସର୍ବାଧିକ ଶ୍ରବଣୀୟ (ଇଂରାଜୀ:Threshold) ଆବୃତ୍ତିର *ଅଡ଼ିଓଗ୍ରାମ୍‌* ନାମକ ଏକ ଗ୍ରାଫ୍ ପ୍ରସ୍ତୁତ କରିଥାଏ ।
## ପ୍ରକାରଭେଦ 
ଚିକିତ୍ସାବିଜ୍ଞାନ କ୍ଷେତ୍ରରେ ବ୍ୟବହୃତ ଶ୍ରବଣତା ମାପୀ ଯନ୍ତ୍ର ସାଧାରଣତଃ ଗୋଟିଏ କମ୍ପ୍ୟୁଟର ସହିତ ସଂଯୁକ୍ତ ହୋଇଥିବା ଏକ ହାର୍ଡୱେର ଯନ୍ତ୍ର । ମାତ୍ର କମ୍ପ୍ୟୁଟରରେ ସିଧାସଳଖ ଚାଲୁଥିବା ସଫ୍ଟୱେରର ସଠିକତା ବିଶ୍ୱାସ ଯୋଗ୍ୟ ନୁହେଁ । ଅଧିକସଂଖ୍ୟକ ଶ୍ରବଣତା ମାପୀ ଯନ୍ତ୍ର ଶୁଦ୍ଧ ଧ୍ୱନି ତଥା କିଛି ଶବ୍ଦ ସୃଷ୍ଟି କରିଥାନ୍ତି । *ବେକେସି* ନାମକ ଶ୍ରବଣତା ମାପୀ ଯନ୍ତ୍ରରେ ଉଭୟ ଉଚ୍ଚ ଏବଂ ନୀଚ୍ଚ ତୀବ୍ରତାର ଧ୍ୱନି ଉତ୍ପନ୍ନ ହୋଇପାରେ । ଧ୍ୱନି ଶୁଭୁଥିବା ସମୟରେ ଏକ ବଟନକୁ ଚିପିଧରି ଆବୃତ୍ତି ନିୟନ୍ତ୍ରଣ କରାଯାଉଥିବାବେଳେ ଧ୍ୱନି ନ ଶୁଭୁଥିବା ବେଳେ ଏହାକୁ ଛାଡିଦିଆଯାଏ । ଏଥିରୁ ନିର୍ଦ୍ଧାରିତ ଥ୍ରେସହୋଲଡ଼ ଆବୃତ୍ତି ଶୁଦ୍ଧ ଧ୍ୱନିବିଶିଷ୍ଟ ଶ୍ରବଣତା ମାପୀ ଯନ୍ତ୍ରଠାରୁ ଅପେକ୍ଷାକୃତ ଭାବେ କମ ।
## ଆଧାର 
## ବାହ୍ୟଆଧାର 
* National Physical Laboratory 
* Department of Communication Disorders at BYU 
* DK-Technologies A/S 
* NS02 audiometer 
* Online Audiometric Test 
* Booth Free Audiometers  

ଶ୍ରେଣୀ:ବିଜ୍ଞାନ
ଭିନକେନସ୍ପୋର୍ଟ

**ଭିନକେନସ୍ପୋର୍ଟ** (ଇଂରାଜୀ:Vinkensport, Vinkenzetting) ଏକ ପ୍ରାଣୀମାନଙ୍କ ଖେଳପ୍ରତିଯୋଗିତା ଯେଉଁଥିରେ ପୁରୁଷ କମନ ଚାଫିନଞ୍ଚ ପକ୍ଷୀମାନେ ଭାଗ ନେଇଥାନ୍ତି । ଗୋଟିଏ ଘଣ୍ଟାରେ ସର୍ବାଧିକ ଥର ରାବ କରିଥିବା ପକ୍ଷୀକୁ ବିଜୟୀ ଘୋଷଣା କରାଯାଏ । ଏହାକୁ ମଧ୍ୟ *ଭିନକେନଜେଟ୍ଟିଙ୍ଗ* କୁହାଯାଏ । ମୁଖ୍ୟତଃ ବେଲ୍ଜିଅମର ଡ଼ଚ ଅଧିବାସୀଙ୍କ ଅଞ୍ଚଳ ଫ୍ଲାନଡରସ୍‌ ସହରରେ ଏହି ପ୍ରତିଯୋଗିତାର ପ୍ରଚଳନ ଦେଖାଯାଏ ।
ବିଶ୍ୱାସ କରାଯାଏ ଯେ ୧୫୯୬ ମସିହାରେ ଫ୍ଲେମିସ ବଣିକମାନଙ୍କ ମଧ୍ୟରେ ହୋଇଥିବା ପ୍ରତିଯୋଗିତାମାନଙ୍କରୁ ଭିନକେନସ୍ପୋର୍ଟ ଉତପ୍ରେରିତ । ୨୦୦୭ ମସିହାରେ ଅନୁଷ୍ଠିତ ପ୍ରତିଯୋଗିତାରେ ୧୩୦୦୦ ବ୍ୟକ୍ତି ଯୋଗ ଦେଇଥିଲେ, ଯେଉଁମାନେ ଭିନକେନିୟର ଭାବେ ଜଣା । ଏମାନେ ପ୍ରତିବର୍ଷ ୧୦୦୦୦ ପକ୍ଷୀ ପ୍ରଜନନ କରାଇଥାନ୍ତି । ପ୍ରତିଯୋଗିତାର ଇତିହାସକୁ ଦୃଷ୍ଟିରେ ରଖି ପଶୁ ଅଧିକାର କାର୍ଯ୍ୟକର୍ତ୍ତା ବିରୋଧ କରିଛନ୍ତି ।
## ବିବରଣୀ 
ରାସ୍ତାରେ ପ୍ରତି ଛଅ ଅନ୍ତରାଳରେ ଛୋଟ ବାକ୍ସମାନଙ୍କ ମଧ୍ୟରେ ଗୋଟିଏ ଗୋଟିଏ ଲେଖାଏଁ ପୁରୁଷ ଫିଞ୍ଚ ରଖାଯାଏ । ବାକ୍ସମାନଙ୍କ ମଧ୍ୟରେ ଥିବା ଦୂରତା ଧୀରେ ଧୀରେ କମେ । ଜଣେ ବ୍ୟକ୍ତି ନାଲି ପତାକାଦ୍ୱାରା ପ୍ରତିଯୋଗିତା ଆରମ୍ଭ ଏବଂ ଶେଷ କରିଥାଏ । ଏକ ଘଣ୍ଟା ମଧ୍ୟରେ ସବୁଠାରୁ ଅଧିକଥର ନିଜ ଗୀତ ଗାଇଥିବା ପକ୍ଷୀ ହିଁ ପ୍ରତିଯୋଗିତା ଜିତିଥାଏ । ବିଜୟୀ ପକ୍ଷୀ ପ୍ରତିଯୋଗିତାରେ ପ୍ରାୟ ଶତାଧିକ ଥର ରାବିଥାଏ ।
## ଆଧାର 
## ଆହୁରି ଦେଖିପାରିବେ 
* Chaffinch dialects in Belgium
* Photo of a contest

ଶ୍ରେଣୀ:ଜୀବଜନ୍ତୁ ବ୍ୟବହୃତ ହେଉଥିବା ଖେଳ
ବୁପ୍ରେନର୍ଫିନ/ନାଲୋକ୍ସୋନ

**ବୁପ୍ରେନର୍ଫିନ/ନାଲୋକ୍ସୋନ** (ଇଂରାଜୀ ଭାଷାରେ **Buprenorphine/naloxone** ଯାହାର ଏକ ବ୍ୟବସାୟୀକ ନାମ **ସୁବୋକ୍ସୋନ**/**Suboxone**) ପ୍ରକୃତରେ ଦୁଇଟି ଔଷଧର ଏକ ମିଶ୍ରଣ (combination medication‌) ଯେଉଁଥିରେ ବୁପ୍ରେନର୍ଫିନ ଓ ନାଲୋକ୍‌ସୋନ ଔଷଧ ଦ୍ୱୟ ଥାଏ ।  ଉଇଥଡ୍ରଆଲ ଲକ୍ଷଣ ପ୍ରାୟ ୨୪ ଘଣ୍ଟା ମଧ୍ୟରେ କମିଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ କମ୍ ଶ୍ୱାସକ୍ରିୟା (respiratory depression/ decreased breathing), ନିମ୍ନ ରକ୍ତଚାପ (low blood pressure), ଛୋଟ ଆଖି ପିତୁଳା (small pupils) ଓ ନିଦ୍ରାଳୂ ଭାବ ଦେଖାଯାଏ ।
 

ଅଳ୍ପ ମାତ୍ରାରେ ବୁପ୍ରେନର୍ଫିନ ସାଧାରଣ ଓପିଅଏଡ (opioid) ପ୍ରଭାବ ଦେଖାଏ କିନ୍ତୁ ଅଧିକ ମାତ୍ରାରେ ଅଧିକ ପ୍ରଭାବ ଦେଖାଏ ନାହିଁ । ନାଲୋକ୍‌ସୋନ ଏକ ଓପିଅଏଡ ପ୍ରତିରୋଧକ (opioid antagonist) ଯାହାକୁ ଇଞ୍ଜେକସନ ଆକାରରେ ଦେଲେ ଅନ୍ୟାନ୍ୟ ଓପିଅଏଡମାନଙ୍କୁ ଅବରୋଧ କରେ ।
 

ବୁପ୍ରେନର୍ଫିନ/ନାଲୋକ୍ସୋନର ଏହି ଫର୍ମୁଲା ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସନ ୨୦୦୨ରେ ସ୍ୱୀକୃତ ହୋଇଥିଲା । ସନ ୨୯୧୫ରେ ଇଂଲଣ୍ଡରେ ଏହାର ମୂଲ୍ୟ ଦୈନିକ ୦.୯୦ରୁ ୨.୭୨ ପାଉଣ୍ଡ ଥିଲେ । ମଧ୍ୟ ୨୦୧୮ରେ ଏହାର ଏକ ଜେନେରିକ ସଂସ୍କରଣ (generic version) ସ୍ୱୀକୃତ ହୋଇଥିଲା ।  
 
## See also
* Methadone
* Buprenorphine/samidorphan
* Buprenorphine/naltrexone

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ବୈଶାଳୀ ପରିଡ଼ା

**ବୈଶାଳୀ ପରିଡ଼ା** ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୮୫ ମସିହାରେ ଜଗା ହାତରେ ପଘା ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ଏବଂ ୨୦୦୨ ମସିହାଯାଏଁ ଅଭିନୟ କରିଥିଲେ । 

## ଅଭିନୟ ଜୀବନ
ବୈଶାଳୀ ପରିଡ଼ା ୧୯୮୫ ମସିହାରେ ଓଡ଼ିଆ କଥାଚିତ୍ର ଜଗା ହାତରେ ପଘା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ମମତା ମାଗେ ମୂଲ, ସ୍କୁଲ ମାଷ୍ଟର, ଏଇ ଆମ ସଂସାର, ଯୋର ଯା'ର ମୂଲକ ତାର, ସବୁ ମାୟାରେ ବାୟା, କୁରୁକ୍ଷେତ୍ର, ବଡ଼ ଭାଉଜ, ରଜନୀଗନ୍ଧା, ଲୁଟ ତରାଜ, ମା ମତେ ଶକ୍ତି ଦେ, ହିସାବ କରିବ କାଳିଆ, ବସ୍ତ୍ର ହରଣ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ ।

୧୯୯୫ ମସିହାରେ ସେ କୁଳ ନନ୍ଦନ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ୨୦୦୨ ମସିହାରେ ସମୟ ଖେଳୁଛି ଚକା ଭଉଁରୀ ଚଳଚ୍ଚିତ୍ରରେ ଶେଷଥର ପାଇଁ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ରେଟିନାଇଟିସ ପିଗମେଣ୍ଟୋସା

**ରେଟିନାଇଟିସ ପିଗମେଣ୍ଟୋସା** (**Retinitis pigmentosa**/**RP**) ଏକ ଜେନେଟିକ (Genetic) ବେମାରୀ ଯାହାଦ୍ୱାରା ମାନବ ଚକ୍ଷୁର (eye) ଦୃଷ୍ଟିହାନୀ ହୁଏ । ପାର୍ଶ୍ୱ ଦୃଷ୍ଟି ଅଧିକ କମିଗଲେ ଟନେଲ ଦୃଷ୍ଟି (tunnel vision) ଅନୁଭବ ହୁଏ । ଏହା ଶୈଶବ ରୋଗ ହୋଇଥିଲେ ମଧ୍ୟ ଅନେକ ସମୟରେ ଯୁବାବସ୍ଥାରେ ହୋଇପାରେ। 

## ଏହା ମଧ୍ୟ ଦେଖନ୍ତୁ 
* Cone dystrophy
* List of eye diseases and disorders
* Progressive retinal atrophy for the condition in dogs
* Retinal degeneration
* Retinitis pigmentosa GTPase regulator
* Retinitis Pigmentosa International

## ଆଧାର 
## ବାହ୍ୟ ଲିଙ୍କ 
* 
* GeneReviews/NCBI/NIH/UW entry on Retinitis Pigmentosa Overview
  

ଶ୍ରେଣୀ:ଚିକିତ୍ସା ବିଜ୍ଞାନ
ଭେଲୁ ନାଚିୟାର

thumb|260x260_ପିକସେଲ|ଭେଲୁ ନାଚିୟାରଙ୍କ ବାସଭବନରେ ଥିବା ତାଙ୍କର ପ୍ରତିମୂର୍ତ୍ତୀ
**ଭେଲୁ ନାଚିୟାର** (୩ ଜାନୁଆରୀ ୧୭୩୦-୨୫ ଡିସେମ୍ବର ୧୭୯୬)ଶିବଗଙ୍ଗା ଗଡଜାତ ରାଜବଂଶର ରାଣୀ ଥିଲେ । ସେ ଭାରତରେ ଇଂରେଜ ଔପନିବେଶକ ଶକ୍ତି ବିରୁଦ୍ଧରେ ସ୍ୱର ଉତ୍ତୋଳନ କରିଥିବା ପ୍ରଥମ ବୀରାଙ୍ଗନା ରାଣୀ । ତେଣୁ ସେ ତାମିଲନାଡୁରେ "ବୀରମ୍‌ଗଇ" (ବୀରାଙ୍ଗନା) ନାମରେ ମଧ୍ୟ ପରିଚିତ ।

## ଜୀବନୀ 
ରାମନାଥ ରାଜ୍ୟର ରାଜା ଚେଲ୍ଲାମୁଥୁ ବିଜୟରଘୁନାଥ ସେତୁପଥି ଏବଂ ରାଣୀ ସକନ୍ଧିମୁଥାଲଙ୍କ ଏକମାତ୍ର କନ୍ୟା ବେଲୁ ନାଚିୟାର ଥିଲେ ରାମନାଥପୁରମ ରାଜ୍ୟର ରାଜକୁମାରୀ । ସେ ଚୋଳ ବଂଶଜଙ୍କ ଭଳି ସୂର୍ଯ୍ୟବଂଶୀ ତଥା କଶ୍ୟପ ଗୋତ୍ରୀ ଥିଲେ । ତାଙ୍କର ଲାଳନ ପାଳନ ଜଣେ ରାଜକୁମାରୀଙ୍କ ଭଳି କରାଯାଇଥିଲା । କଥିତ ଅଛି, ସେ ଛୋଟବେଳୁ ହିଁ ସେ ଘୋଡ଼ା ସବାରୀ, ତୀର ଚାଳନା ତଥା ଖଣ୍ଡା ଚାଳନା ଭଳି ଯୁଦ୍ଧ ବିଦ୍ୟାରେ ବିଧିବଦ୍ଧ  ଶିକ୍ଷା ପ୍ରାପ୍ତ କରିଥିଲେ । ଅସ୍ତ୍ର ଶସ୍ତ୍ର ବିଦ୍ୟା ସହ ସେ ବିଭିନ୍ନ ଭାଷା ଯଥା ଫ୍ରେଞ୍ଚ, ଇଂରାଜୀ ଏବଂ ଉର୍ଦ୍ଦୁର ଭାଷାଜ୍ଞାନ ମଧ୍ୟ ଲାଭ କରିଥିଲେ । ତାଙ୍କର ବିବାହ ଶିବଗଙ୍ଗା ରାଜ୍ୟର ରାଜା ମୁଥୁବାଦୁଗାନାଥାପେରିୟା ଉଦୟୀ ଯଶେଶ୍ୱରଙ୍କ ସହ ହୋଇଥିଲା । ବିବାହ ପରେ ସେ ଏକ କନ୍ୟା ଲାଭ କରିଥିଲେ ।

## ମହିଳା ସୈନ୍ୟବାହିନୀ ଗଠନ 
ଯେତେବେଳେ ତାଙ୍କ ସ୍ୱାମୀ ବ୍ରିଟିଶ ସୈନ୍ୟଦ୍ୱାରା ନିହତ ହେଲେ, ସେ ଯୁଦ୍ଧର ସାମନା କରିବାକୁ ବାଧ୍ୟ ହେଲେ । ତେବେ ସେ ନିଜ କନ୍ୟା ସହ ଖସି ପଳାଇବାରେ ସମର୍ଥ ହେଲେ ଏବଂ ଡିଣ୍ଡିଗୁଲ ନିକଟବର୍ତ୍ତୀ ବୀରୁପାଚୀର ପାଲାୟାକାରାର କୋପଲା ନାୟାକ୍କାରଙ୍କ ସୁରକ୍ଷାରେ ପ୍ରାୟ ଆଠବର୍ଷ ପାଇଁ ରହିଥିଲେ । ଏହି ସମୟ ମଧ୍ୟରେ ସେ ଏକ ମହିଳା-ସୈନ୍ୟବାହିନୀ ଗଠନ କଲେ ଏବଂ ଗୋପାଲା ନାୟକାର ଏବଂ ହାଇ‌ଦର ଅଲ୍ଲୀଙ୍କ ସହାୟତା ଲୋଡିଲେ । ଭେଲୁଙ୍କ ପାଳିତା କନ୍ୟା ଉଦୈୟାଲର ସ୍ମୃତିରେ ଏହି ସୈନ୍ୟବାହିନୀର ନାମକରଣ କରାଯାଇଥିଲା । ଲକ୍ଷ୍ୟ ଥିଲା, ବ୍ରିଟିଶ ସେନାକୁ ପରାଜିତ କରିବା । ତେବେ ୧୭୮୦ ମସିହାରେ ତାଙ୍କର ଏହି ସ୍ୱପ୍ନ ସଫଳ ହେଲା । ଭେଲୁ ନାଚିୟାର ଯେତେବେଳେ ଇଂରେଜମାନଙ୍କ ଅସ୍ତ୍ରାଗାରର ସନ୍ଧାନ ପାଇଗଲେ, ସେ ଏକ ଆତ୍ମଘାତୀ ଆକ୍ରମଣର ଯୋଜନା କଲେ । ବେଲୁଙ୍କ ଏକ ବିଶ୍ୱସ୍ତ ଲୋକ କୁୟୁଲୀ, ନିଜ ଦେହରେ ତୈଳ ବୋଳି ହୋଇ ନିଜକୁ ଜଳାଇ ଦେଇ ଅସ୍ତ୍ରାଗାର ମଧ୍ୟକୁ ପ୍ରବେଶ କରିଗଲା । ଫଳରେ ଇଂରେଜ ଅସ୍ତ୍ରାଗାର ଧ୍ୱଂସ ପାଇଗଲା । ପାଳିତା କନ୍ୟା ଉଦୈୟାଲ ମଧ୍ୟ ଇଂରେଜ ମାନଙ୍କ ଆଉଏକ ଅସ୍ତ୍ରାଗାର ଧ୍ୱଂସ କରୁ କରୁ ନିଜ ଜୀବନ ହାରିଯାଇଥିଲେ ।

## ଶେଷ ଜୀବନ 
ଭେଲୁ ନାଚିୟାର ହେଉଛନ୍ତି ବ୍ରିଟିଶ ବିରୁଦ୍ଧରେ ଲଢିଥିବା ପ୍ରଥମ ଭାରତୀୟ ରାଣୀ । ୧୭୮୦ରେ ବ୍ରିଟିଶ ବିରୁଦ୍ଧରେ ଜୟଲାଭ କରି ସେ ମାଉଡୁ ଭାଇଙ୍କୁ ରାଜ୍ୟର ଶାସନ ଦାୟିତ୍ୱ ଅର୍ପଣ କରିଥିଲେ । ଏହାର କିଛି ବର୍ଷପରେ ସେ ୨୫ ଡିସେମ୍ବର ୧୭୯୬ରେ ମୃତ୍ୟୁବରଣ କଲେ ।

## ଆଧାର 
ଶ୍ରେଣୀ:ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୭୩୦ ଜନ୍ମ
ଶ୍ରେଣୀ:୧୭୯୬ ମୃତ୍ୟୁ
ମା ମତେ ଶକ୍ତି ଦେ

**ମା ମତେ ଶକ୍ତି ଦେ**, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଲଳିତ ନନ୍ଦ । ନିଜାମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସମସନ୍ ଲିମା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ବିଜୟ ମହାନ୍ତି, ତନ୍ଦ୍ରା ରାୟ, ବୈଶାଳୀ ପରିଡ଼ା, ହର ପଟ୍ଟନାୟକ, ଦେବୁ ବୋଷ, ଜୟୀରାମ ସାମଲ, ସୁରେଶ ବଳ, ଇଶା ବେବର୍ତ୍ତ, ଗୀତା ଦତ୍ତ, ତୁଷାର ପାଣିଗ୍ରାହୀ, ନିହାର ସାମଲ, ବ୍ରଜ ସିଂହ, କାନ୍ତ ସିଂହ, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ବିଜୟ ମହାନ୍ତି
* ତନ୍ଦ୍ରା ରାୟ
* ବୈଶାଳୀ ପରିଡ଼ା
* ହର ପଟ୍ଟନାୟକ
* ଦେବୁ ବୋଷ
* ଜୟୀରାମ ସାମଲ
* ସୁରେଶ ବଳ
* ଇଶା ବେବର୍ତ୍ତ
* ଗୀତା ଦତ୍ତ
* ତୁଷାର ପାଣିଗ୍ରାହୀ
* ନିହାର ସାମଲ
* ବ୍ରଜ ସିଂହ
* କାନ୍ତ ସିଂହ
* ଦୁଃଖିରାମ ସ୍ୱାଇଁ
* ଅସୀମ ବସୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର । ଗୀତିକାର ନିଜାମ କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ । ତୃପ୍ତି ଦାସ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ଗୋଲାମଗିରି

**ଗୋଲାମଗିରି**, ୧୯୮୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା ଓ ଅକ୍ଷୟ ମିଶ୍ର । ରତିକାନ୍ତ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । 

ଉତ୍ତମ ମହାନ୍ତି, ବିଜୟ ମହାନ୍ତି, ପ୍ରଶାନ୍ତ ନନ୍ଦ, ପୃଥ୍ୱୀରାଜ ନାୟକ, ଅଜିତ ଦାସ, ମହାଶ୍ୱେତା ରାୟ, ଦୁଃଖିରାମ ସ୍ୱାଇଁ, ଜୟୀରାମ ସାମଲ, ବିରାଜ ଦାସ, ପ୍ରସନ୍ନ ମିଶ୍ର, ତୁଷାର ପାଣିଗ୍ରାହୀ, ମୁନୁ ପତି, ବ୍ରଜ ସିଂହ, ବ୍ୟୋମୋକେଶ ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ବିଜୟ ମହାନ୍ତି
* ପ୍ରଶାନ୍ତ ନନ୍ଦ
* ପୃଥ୍ୱୀରାଜ ନାୟକ
* ଅଜିତ ଦାସ
* ମହାଶ୍ୱେତା ରାୟ
* ଦୁଃଖିରାମ ସ୍ୱାଇଁ
* ଜୟୀରାମ ସାମଲ
* ବିରାଜ ଦାଶ
* ପ୍ରସନ୍ନ ମିଶ୍ର
* ତୁଷାର ପାଣିଗ୍ରାହୀ
* ମୁନୁ ପତି
* ବ୍ରଜ ସିଂହ
* ବ୍ୟୋମକେଶ ତ୍ରିପାଠୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର । ଦେବଦାସ ଛୋଟରାୟ, ପ୍ରଶାନ୍ତ ନନ୍ଦ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସୁବାସ ଦାସ, ଲୀଳା ଘୋଷ, ପ୍ରଫୁଲ୍ଲ କର, ରାଧାରାଣୀ ମିଶ୍ର, ଦେବାଶିଷ ମହାପାତ୍ର, ନିବେଦିତା, ଅନୁରାଧା ପୌଡ଼ୱାଲ, ରଘୁନାଥ ରାଉତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୭ର ଓଡ଼ିଆ କଥାଚିତ୍ର
ବୈଷ୍ଣବଚରଣ ନାୟକ

**ବୈଷ୍ଣବଚରଣ ନାୟକ** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ । ମହାତ୍ମା ଗାନ୍ଧୀଙ୍କର ଆଦର୍ଶରେ ଅନୁପ୍ରାଣିତ ହୋଇ ସେ ସ୍ୱାଧୀନତା ସଂଗ୍ରାମରେ ଯୋଗ ଦେଇ ଭାରତୀୟ ସ୍ୱାଧୀନତା ଆନ୍ଦୋଳନରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ୧୯୪୨ ମସିହାରେ ଅଗଷ୍ଟ ବିପ୍ଳବ ସମୟରେ ତାଙ୍କ ନେତୃତ୍ୱରେ ଭଣ୍ଡାରୀପୋଖରୀଠାରେ ଥିବା ଥାନା, ପୋଷ୍ଟଅଫିସ ଓ ଟ୍ରେଜେରୀ ଆଦି ପୋଡ଼ି ଦିଆଯାଇଥିଲା ।

## ସ୍ୱାଧୀନତା ସଂଗ୍ରାମରେ ଭୂମିକା
ବୈଷ୍ଣବ ଚରଣ ନାୟକ ଜଣେ ଯୁବ ଆନ୍ଦୋଳକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ କଟକସ୍ଥିତ ରେଭେନ୍ସା କଲେଜରେ ପଢ଼ୁଥିବାବେଳେ ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ହୋଇ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ଗାନ୍ଧୀଙ୍କ ଆଦର୍ଶକୁ ଗ୍ରାମଗୁଡ଼ିକରେ ବୁଲି ବୁଲି ପ୍ରଚାର କରିବା ସ‌ହ ଲୋକମାନଙ୍କୁ ସ୍ୱାଧୀନତା ଆନ୍ଦୋଳନ ପ୍ରତି ଆକୃଷ୍ଟ କରାଉଥିଲେ । ତାଙ୍କ କଥା ଏବଂ ତାଙ୍କର ନିଷ୍ଠାପର ଦେଶଭକ୍ତି ଓ ଦେଶ ସେବାରେ ଲୋକମାନେ ଅନୁପ୍ରାଣିତ ହୋଇ ସ୍ୱାଧୀନତା ଆନ୍ଦୋଳନରେ ଯୋଗ ଦେଉଥିଲେ ।

ଅଗଷ୍ଟ ମାସରେ ମୁଖ୍ୟତଃ ଅଭାବ ଅନାଟନ ଲାଗି ରହିଥାଏ, ତେଣୁ ସେହି ସମୟରେ ବୈଷ୍ଣବଚରଣ ନାୟକ ତାଙ୍କର କେତେଜଣ ସ‌ହଯୋଗୀଙ୍କ ସ‌ହ ସେ ଅଞ୍ଚଳର ମହାଜନଙ୍କଠାରୁ ବୁଝାସୁଝା କରି ଧାନ ଆଣି ଲୋକଙ୍କ ମଧ୍ୟରେ ବାଣ୍ଟିଥିଲେ । ସେହି ସମୟରେ ଭଣ୍ଡାରୀପୋଖରୀର କୁମ୍ଭାରିଆଠାରେ ଥିବା କଂଗ୍ରେସ ଅଫିସକୁ ଆପତ୍ତିଜନ‌କ କାମରେ ଲିପ୍ତ ଥିବା ଦର୍ଶାଇ ବେଆଇନ ଘୋଷଣା କରିଦେଇଥିଲା, ତେଣୁ ସେ ଅଞ୍ଚଳରେ କର୍ମୀମାନଙ୍କ ସ‌ମେତ ସାଧାରଣ ଜନତା ମଧ୍ୟ ଉତ୍‌କ୍ଷିପ୍ତ ହୋଇପଡ଼ିଥିଲେ । ଫଳରେ ଅଗଷ୍ଟ ବିପ୍ଳବ ସେଠାରେ ଏହ ଭୟଙ୍କର ରୂପ ଧାରଣ କରିଥିଲା ।

୧୯୪୨ ମସିହା ଅଗଷ୍ଟ ମାସ ୧୭ ତାରିଖ ଦିନ ବୈଷ୍ଣବଚରଣ ନାୟକ, ମୁରଲୀଧର ଜେନା ଓ ମୁରଲୀଧର ପଣ୍ଡାଙ୍କ ନେତୃତ୍ୱରେ ୪୦୦୦ରୁ ୫୦୦୦ ଲୋକ କିରୋସିନୀ ଓ ନିଆଁ ହୁଳା ଧରି ଭଣ୍ଡାରୀପୋଖରୀ ପାଖରେ ଥିବା ପୋଲିସ କର୍ମଚାରୀଙ୍କ ବାସଗୃହ, ଫାଣ୍ଡି, ପୋଷ୍ଟଅଫିସ, ଟ୍ରେଜେରୀ ଆଦି ପୋଡ଼ି ଦେଇଥିଲେ । କଟକରୁ ଭଣ୍ଡାରୀପୋଖରୀଦେଇ ଭଦ୍ରକ ଯାଇଥିବା ଜଗନ୍ନାଥ ସଡ଼କ (ଏବେକାର ୧୬ ନଂ ଜାତୀୟ ରାଜପଥ) ଉପରେ ଥିବା ଏକ କାଠପୋଲକୁ ମଧ୍ୟ ଭାଙ୍ଗିଦେଇଥିଲେ । ଏହି ଘଟଣା ସମୟରେ ସେଠାରେ ଉପସ୍ଥିତ ଦୁଇ ପୋଲିସ କନେଷ୍ଟବଳଙ୍କୁ ମାଡ଼ ମାରି ଆନ୍ଦୋଳନ‌କାରୀମାନେ ଦୂରକୁ ଫିଙ୍ଗି ଦେଇଥିଲେ ।

## ଆଧାର
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଗାନ୍ଧୀବାଦୀ
ଚନ୍ଦ୍ରଶେଖର ଆଜାଦ

**ଚନ୍ଦ୍ରଶେଖର ଆଜାଦ** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । ସେ *ହିନ୍ଦୁସ୍ଥାନ ରେପବଲିକାନ ଆସୋସିଏସନ*ର ପ୍ରତିଷ୍ଠାତାମାନଙ୍କ ମୃତ୍ୟୁ ପରେ *ହିନ୍ଦୁସ୍ଥାନ ସୋସିଆଲିଷ୍ଟ ରେପବଲିକାନ ଆର୍ମି* ଗଠନ କରିଥିଲେ ।
## ଜୀବନୀ 
### ପ୍ରାଥମିକ ଜୀବନ ଏବଂ ବୃତ୍ତି 
ଚନ୍ଦ୍ରଶେଖର ଆଜାଦ ୧୯୦୬ ମସିହା ଜୁଲାଇ ୨୩ ତାରିଖରେ ମଧ୍ୟପ୍ରଦେଶର ଅଲିରାଜପୁରସ୍ଥିତ ଭର୍ବା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପୂର୍ବଜମାନେ କାନପୁର ନିକଟସ୍ଥ ଭନ୍ନାଉ ଜିଲ୍ଲାରେ ବସବାସ କରୁଥିଲେ । ତାଙ୍କ ମାତା ଜଗରାଣୀ ଦେବୀ ତିୱାରୀ ପିତା ଶିବରାମ ତିୱାରୀଙ୍କ ତୃତୀୟ ସ୍ତ୍ରୀ ଥିଲେ । ଚନ୍ଦ୍ରଶେଖରଙ୍କ ବଡ଼ଭାଇ ଶୁଖଦେବ ତିୱାରୀଙ୍କ ଜନ୍ମ ପରେ ତାଙ୍କ ପରିବାର ଅଲିରାଜପୁରକୁ ଚାଲିଆସିଥିଲେ । ଚନ୍ଦ୍ରଶେଖର ଆଜାଦଙ୍କ ମାଆ ଚାହୁଁଥିଲେ ଯେ ସେ ଜଣେ ସଂସ୍କୃତ ବିଦ୍ୱାନ ପଢ଼ନ୍ତୁ, ତେଣୁ ପିତା ତାଙ୍କୁ ବାରାଣସୀର କାଶୀ ବିଦ୍ୟାପୀଠକୁ ପଠାଇଦେଲେ ।

୧୯୨୧ମସିହାରେ ଯେତେବେଳେ ମହାତ୍ମାଗାନ୍ଧୀ ଅସହଯୋଗ ଆନ୍ଦୋଳନର ସୂତ୍ରପାତ କଲେ, ୧୫ ବର୍ଷୀୟ ଚନ୍ଦ୍ରଶେଖର ସେଥିରେ ଯୋଗ ଦେଇଥିଲେ । ଯେତେବେଳେ ତାଙ୍କୁ ମାଜିଷ୍ଟ୍ରେଟଙ୍କ ସମ୍ମୁଖକୁ ନିଆଗଲା, ସେ ନିଜ ନାମ *ଆଜାଦ*, ପିତାଙ୍କ ନାମ *ସ୍ୱତନ୍ତ୍ରତା* ଏବଂ ନିଜ ଘର *ଜେଲ* ବୋଲି ଉତ୍ତର ଦେଲେ । ସେବେଠାରୁ ସେ ଚନ୍ଦ୍ରଶେଖର ଆଜାଦ ନାମେ ଜଣା ।
### କ୍ରାନ୍ତିକାରୀ ଜୀବନ 
ଆରମ୍ଭ କରିଥିବା ଅସହଯୋଗ ଆନ୍ଦୋଳନକୁ ମହାତ୍ମାଗାନ୍ଧୀ ୧୯୨୨ ମସିହାରେ ସ୍ଥଗିତ କରିବା ହେତୁ ଚନ୍ଦ୍ରଶେଖର ଆଜାଦ କ୍ରୋଧ ପ୍ରକାଶ କଲେ । ମନମଥନାଥ ଗୁପ୍ତା ନାମକ ଜଣେ ଯୁବ ସ୍ୱାଧୀନତା ସଂଗ୍ରାମୀ ତାଙ୍କୁ ହିନ୍ଦୁସ୍ଥାନ ରେପବଲିକାନ ଆସୋସିଏସନର ପୁରୋଧା ରାମ ପ୍ରସାଦ ବିସମିଲଙ୍କ ସହ ଭେଟ କରାଇଲେ । ତାପରେ ସେ *ଏଚ.ଆର.ଏ*ର ଜଣେ ସକ୍ରିୟ ସଭ୍ୟ ହୋଇଗଲେ ଏବଂ ସେଥିପାଇଁ ପାଣ୍ଠି ଯୋଗାଡ଼ରେ ଲାଗିପଡିଲେ । ସେ ବ୍ରିଟିଶ ସରକାରଙ୍କ ସମ୍ପତ୍ତିକୁ ଲୁଣ୍ଠନ କରିବାକୁ ଆରମ୍ଭ କଲେ । କାକୋରି ରେଳଗାଡ଼ି ଲୁଣ୍ଠନ, ସେବେକାର ଭାଇସରୟଙ୍କ ରେଳଗାଡ଼ି ନଷ୍ଟ କରିବାର ଉଦ୍ୟମ ଏବଂ ଲାଲ ଲଜପତ ରାଏ ହତ୍ୟାକରିଥିବା ଜେ.ପି.ସଉନଦରସ ହତ୍ୟାରେ ତାଙ୍କର ଅବଦାନ ଥିଲା । କଂଗ୍ରେସର ସଦସ୍ୟ ହେବା ସତ୍ତ୍ୱେ ଜବାହରଲାଲ ନେହେରୁ ଚନ୍ଦ୍ରଶେଖରଙ୍କୁ ଆର୍ଥିକ ସାହାଯ୍ୟ ଯୋଗାଉଥିଲେ ।
### ଭଗତ ସିଂହଙ୍କ ସହ 
୧୯୨୪ ମସିହାର ବିସମିଲ, ଚାଟର୍ଜୀ, ସଚିନ୍ଦ୍ରନାଥ ସାନୟାଲ ଏବଂ ଶଚିନ୍ଦ୍ରନାଥ ବକ୍ସିଙ୍କ ନେତୃତ୍ୱରେ ହିନ୍ଦୁସ୍ଥାନ ରେପବଲିକାନ ଆସୋସିଏସନ ଗଠିତ ହୋଇଥିଲା । କାକୋରି ରେଳଗାଡ଼ି ଲୁଣ୍ଠନ ପରେ ବ୍ରିଟିଶ ସରକାର ଧୀରେ ଧୀରେ କ୍ରାନ୍ତିକାରୀ ମନୋବୃତ୍ତିକୁ ଦମନ କରିବାକୁ ଆରମ୍ଭ କଲେ । ଆଜାଦ ଏବଂ ଭଗତ ସିଂହ ମିଶି *ଏଚ.ଆର.ଏ*କୁ *ଏଚ.ଏସ.ଆର.ଏ* ରୂପେ ପୁନଃଗଠିତ କରିଥିଲେ । ଏହାର ପ୍ରମୁଖ ଉଦ୍ଦେଶ୍ୟ ଥିଲା, ସମାଜବାଦୀ ସିଦ୍ଧାନ୍ତାନୁସାରେ ସ୍ୱାଧୀନ ଭାରତର ନିର୍ମାଣ ।
### ମୃତ୍ୟୁ 
ଚନ୍ଦ୍ରଶେଖର ୧୯୩୧ ମସିହା ଫେବୃୟାରୀ ୨୭ ତାରିଖରେ ଆଲ୍ଲାହାବାଦର ଆଲଫ୍ରେଡ଼ ପାର୍କରେ ମୃତ୍ୟୁବରଣ କରିଥିଲେ । ନିଜ ଭାଇ ଏବଂ ନିଜକୁ ବଞ୍ଚାଇବାର ଉଦ୍ୟମରେ ସେ ନିଜେ କ୍ଷତବିକ୍ଷତ ହେବାସହ ସେ ତିନିଜଣ ପୁଲିସଙ୍କୁ ମାରିଦେଇଥିଲେ ଓ କେତେକଙ୍କୁ ଆଘାତ କରିଥିଲେ । ଇତିମଧ୍ୟରେ ସୁଖଦେବ ଖସିପଳେଇବାକୁ ସକ୍ଷମ ହୋଇଥିଲେ । ମାତ୍ର ନିଜେ କେବେ ଜୀବିତାବସ୍ଥାରେ ଇଂରେଜଙ୍କଦ୍ୱାରା ଧରା ହେବାକୁ ଚାହୁଁନଥିବାରୁ ନିଜ ପିସ୍ତଲରେ ସେ ନିଜକୁ ଗୁଳି ମାରିଦେଲେ । ସେହି ପିସ୍ତଲ ଏବେ ଆଲ୍ଲାହାବାଦ ସଂଗ୍ରହାଳୟରେ ସଂରକ୍ଷିତ ହୋଇ ରହିଛି ।
## ଆଧାର 
ଶ୍ରେଣୀ:୧୯୦୬ ଜନ୍ମ
ଶ୍ରେଣୀ:୧୯୩୧ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ନାଲଟ୍ରେକ୍ସୋନ

**ନାଲଟ୍ରେକ୍ସୋନ** (ଇଂରାଜୀ ଭାଷାରେ  **Naltrexone**, ବ୍ୟବସାୟୀକ ନାମମାନଙ୍କ ମଧ୍ୟରୁ ରେଭିଟା ଓ ଭିଭିଟ୍ରଲ ଅନ୍ୟତମ) ଏକ ଔଷଧ (medication) ଯାହା ଆଲକୋହୋଲ (alcohol) ବା ଓପିଅଏଡ ନିର୍ଭରତାର (opioid dependence) ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ନାଲଟ୍ରେକ୍ସୋନ ଏକ ଓପିଅଏଡ ଆଣ୍ଟାଗୋନିସ୍ଟ ଯାହା ଓପିଅଏଡ ପ୍ରଭାବକୁ ଅବରୋଧ କରେ ।
 

ସନ ୧୯୫୫ରେ ପ୍ରସ୍ତୁତ ହୋଇଥିବା ନାଲଟ୍ରେକ୍ସୋନ ସନ ୧୯୮୪ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ୨୦୧୭ରେ ଏହାର ଦୈନିକ ହୋଲସେଲ ମୂଲ୍ୟ ୦.୭୪ ଆମେରିକୀୟ ଡଲାର ଥିଲା । ବର୍ଦ୍ଧିଷ୍ଣୁ ମୁକ୍ତ ହେଉଥିବା ଔଷଧର ମାସକ ଖର୍ଚ୍ଚ ପ୍ରାୟ ୧,୨୬୭ ।
 
## See also
* Opioid antagonist § List of opioid antagonists
* *One Little Pill* (2014 film) - documentary about using naltrexone to treat alcohol use disorder
 
## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ବିଶ୍ୱମ୍ବର ପରିଡ଼ା

**ବିଶ୍ୱମ୍ବର ପରିଡ଼ା** (୮ ଫେବୃଆରୀ ୧୯୨୧ - ୨୫ ନଭେମ୍ବେ ୧୯୯୯) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ । ସେ ଦେଶ ସ୍ୱାଧୀନ ପରେ ଜଣେ ସାମ୍ବାଦିକ ଭାବରେ କାର୍ଯ୍ୟ କରିଥିଲେ ଏବଂ ଓଡ଼ିଆ ଭାଷା ସାହିତ୍ୟରେ କିଛି କବିତା ରଚନା କରିଥିଲେ ।

## ଜନ୍ମ
ବିଶ୍ୱମ୍ବର ପରିଡ଼ା ୮ ଫେବୃଆରୀ ୧୯୨୧ ମସିହାରେ ଓଡ଼ିଶାର ଜଗତସିଂହପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । 

## ସ୍ୱାଧୀନତା ସଂଗ୍ରାମରେ ଯୋଗଦାନ
ଅଳ୍ପ ବୟସରୁ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେ ମହାତ୍ମା ଗାନ୍ଧିଙ୍କର ଆଦର୍ଶରେ ଅନୁପ୍ରାଣିତ ହୋଇ ସ୍ୱାଧୀନତା ସଂଗ୍ରାମରେ ଯୋଗଦେଇଥିଲେ ଏବଂ ଦୁଇବର୍ଷ କାରାବରଣ କରିଥିଲେ । ସେ ବ୍ରହ୍ମ‌ପୁର ଜେଲରେ ଥିବାବେଳେ ଅନେକ ସାମାଜିକ, ସାହିତ୍ୟିକ ଏବଂ ସାଙ୍ଗଠନିକ ଅନ୍ଦୋଳନରେ ଲିପ୍ତ ରହିଥିଲେ ।

## ସାମ୍ବାଦିକତା
ସ୍ୱାଧୀନତା ପରେ ବିଶ୍ୱମ୍ବର ପରିଡ଼ା ସାମ୍ବାଦିକତାରେ ଯୋଗ ଦେଇଥିଲେ । ସେ ଓଡ଼ିଶାର କିଛି ଅଗ୍ରଣୀ ସମ୍ବାଦପତ୍ର ସମାଜ, ପ୍ରଜାତନ୍ତ୍ର ଆଦିରେ ୪୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଥିଲେ । ପ୍ରଜାତନ୍ତ୍ର ଖବରକାଗଜରେ କାର୍ଯ୍ୟ କରୁଥିବାବେଳେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବଙ୍କ ସ‌ହ ତାଙ୍କର ଉତ୍ତମ ସମ୍ପର୍କ ଥିଲା । ମୃତ୍ୟୁ ପର୍ଯ୍ୟନ୍ତ ସେ ହରେକୃଷ୍ଣ ମହତାବଙ୍କଦ୍ୱାରା ପ୍ରତିଷ୍ଠିତ ଖବରକାଗଜ ପ୍ରଜାତନ୍ତ୍ରର ପାଞ୍ଚ ଜଣ ବୋର୍ଡ଼ ମେମ୍ବର ମଧ୍ୟରୁ ଜଣେ ସଦସ୍ୟ ଥିଲେ । ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକ ଓ ଜାନକୀ ବଲ୍ଲଭ ପଟ୍ଟନାୟକଙ୍କ ସ‌ହ ତାଙ୍କର ଭଲ ସମ୍ପର୍କ ମଧ୍ୟ ଥିଲା ।

## ଓଡ଼ିଆ ସାହିତ୍ୟରେ ଅବଦାନ
ସେ ଓଡ଼ିଆ ସାହିତ୍ୟ ଜଗତରେ କିଛିଟା ସକ୍ରିୟ ଥିଲେ । ତାଙ୍କର ରଚିତ କ୍ଷୁଦ୍ର କବିତାମାନଙ୍କୁ ନେଇ ଶତାବ୍ଦୀର ଧ୍ୱନି ଭାବରେ ପ୍ରକାଶ ପାଇଥିଲା । ଏହି ବ‌ହିଟି ଇଂରାଜୀରେ ମଧ୍ୟ ଅନୁବାଦ କରାଯାଇଥିଲା, ଯାହାର ଶୀର୍ଷକ "Voice of the Century" । ଏହି ବ‌ହିଟି ବ‌ହୁତ ଆଦୃତ ହୋଇଥିଲା ।

ସେ ଭାରତୀୟ ସ୍ୱାଧୀନତା ସଂଗ୍ରାମରେ ରାଜ୍ୟ ସ୍ତରରେ ଏବଂ ଜାତୀୟ ସ୍ତରରେ ଅନେକ ସଙ୍ଗଠନର ନେତୃତ୍ୱ ନେଇଥିଲେ । ସେ ୧୫ ବର୍ଷ ଧରି ଅଖିଳ ଓଡ଼ିଶା ସ୍ୱାଧୀନତା ସଂଗ୍ରାମ ସମିତିର ନେତୃତ୍ୱ ନେଇଥିଲେ ଏବଂ ଅଖିଳ ଭାରତୀୟ ସ୍ୱାଧୀନତା ସଂଗ୍ରାମୀ ସମିତିର ଉପ-ସଭାପତି ଭାବରେ କାର୍ଯ୍ୟ କରିଥିଲେ ।

## ଶେଷ ଜୀବନ ଓ ମୃତ୍ୟୁ
ବିଶ୍ୱମର ତାଙ୍କର ଜୀବନର ଶେଷ ଅବସ୍ଥାରେ ମଧ୍ୟ କଟକ, ଭୁବନେଶ୍ୱର ସ‌ହର ଓ ଜଗତସିଂହପୁର ଜିଲ୍ଲାର ବିଭିନ୍ନ ସାମାଜିକ ଏବଂ ସାଂସ୍କୃତି ସଂଗଠନ ସ‌ହିତ ଜଡ଼ିତ ଥିଲେ । ସେ ୨୫ ନଭେମ୍ବର ୧୯୯୯ରେ କଟକଠାରେ ମୃତ୍ୟୁବରଣ କରିଥିଲେ । ତାଙ୍କ ମୃତ୍ୟ ଉପରାନ୍ତେ ତାଙ୍କୁ ଉତ୍କଳ ଜ୍ୟୋତି ପୁରସ୍କାରରେ ସମ୍ମାନିତ କରାଯାଇଥିଲା ।

## ଆଧାର
ଶ୍ରେଣୀ:୧୯୨୧ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ

ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଆ ସାମ୍ବାଦିକ
ଖ୍ରୀଷ୍ଟ ମହାବିଦ୍ୟାଳୟ

**ଖ୍ରୀଷ୍ଟ ମହାବିଦ୍ୟାଳୟ**, କଟକଠାରେ ଅବିସ୍ଥିତ ଏକ ସ୍ୱୟଂଶାସିତ ମହାବିଦ୍ୟାଳୟ । ଏଠାରେ +୨, +୩ ସ୍ତରର ଶିକ୍ଷାପ୍ରଦାନ କରାଯାଏ । ୩,୫୦୦ରୁ ଅଧିକ ଛାତ୍ରଛାତ୍ରୀ ଏବେ ଏଠାରେ ପାଠ ପଢୁଛନ୍ତି । ୨୦୦୫ ମସିହାରେ ନ୍ୟାକ (ରାଷ୍ଠ୍ରୀୟ ମୁଲ୍ୟାୟନ ଏବଂ ପ୍ରତ୍ୟାୟନ ପରିଷଦ), ଏହି ମହାବିଦ୍ୟାଳୟକୁ ବି+ ଶ୍ରେଣୀର ମାନ୍ୟତା ପ୍ରଦାନ କରିଥିଲେ ।

## ଇତିହାସ 
୨୧ ଜୁଲାଇ ୧୯୪୪ରେ "ଉତ୍କଳ ଖ୍ରୀଷ୍ଟିଆନ କଲେଜ" ନାମରେ ଏହି ମହାବିଦ୍ୟାଳୟ ପ୍ରତିଷ୍ଠିତ ହୋଇଥିଲା । "କଟକ ଖ୍ରୀଷ୍ଟିଆନ ଏଜୁକେସନ ବୋର୍ଡ଼" ଏହି କଲେଜକୁ ପ୍ରତିଷ୍ଠା କରିଥିଲେ । ଏହା "ମିଶନ ସ୍କୁଲ" ପରିସର ମଧ୍ୟରେ କାର୍ଯ୍ୟ କରୁଥିଲା । ରେଭରେଣ୍ଡ ଜୋନାଥନ ମହାନ୍ତି ଏହି ମହାବିଦ୍ୟାଳୟ ପ୍ରତିଷ୍ଠାର ମୁଖ୍ୟ ଭୂମିକା ନିର୍ବାହ କରିଥିଲେ । ରେଭରେଣ୍ଡ ବ୍ରଜାନନ ମହାନ୍ତି ଥିଲେ ପ୍ରଥମ ଅଧକ୍ଷ । ପ୍ରଥମେ ୬୪ଜଣ ବିଦ୍ୟାର୍ଥୀ ଏଠାରେ ନାମ ଲେଖାଇଥିଲେ । ୧୯୪୯ମସିହାରେ ନାମ ପରିବର୍ତ୍ତନ କରାଯାଇ 'ଖ୍ରୀଷ୍ଟ ମହାବିଦ୍ୟାଳୟ' ରଖାଯାଇଥିଲା । ୧୯୫୧ମସିହାରେ ଏହା ନିଜସ୍ୱ କାମ୍ପସକୁ ସ୍ଥାନାନ୍ତର ହୋଇଥିଲା । ସ୍ଥାପନ କାଳରୁ ଏଠାରେ କେବଳ କଳାରେ +୨ ଓ +୩ସ୍ଥରର ଶିକ୍ଷା ଦିଆଯାଉଥିଲା ବେଳେ ୧୯୬୦ମସିହାରେ ବିଜ୍ଞାନ ଓ ୨୦୦୫ରେ ବାଣିଜ୍ୟ ପାଠ୍ୟକ୍ରମ ଆରମ୍ଭ କରାଯାଇଥିଲା ।

## ଭିତ୍ତିଭୂମି ଓ ସୁବିଧା ସୁଯୋଗ 
ବର୍ତ୍ତମାନ ଏଠାରେ +୨ ଶ୍ରେଣୀରେ କଳା ଓ ବାଣିଜ୍ୟରେ ୨୫୬ଟି ସିଟ ଓ ବିଜ୍ଞାନରେ ୩୮୪ଟି ସିଟର ବ୍ୟବସ୍ଥା ଅଛି । ୮୦ ଜଣ ଶିକ୍ଷକ ଓ ୧୦୦ ଜଣ ଅନ୍ୟାନ୍ୟ କର୍ମଚାରୀ ଏହି ମହାବିଦ୍ୟାଳୟରେ କାର୍ଯ୍ୟ କରନ୍ତି । ଏଠା ପାଠାଗାରରେ ୪୦ ହଜାରରୁ ଅଧିକ ବହି ଅଛି । ଏଠାରେ ଇନଡୋର ସ୍ପୋର୍ଟ କମ୍ପ୍ଲେକ୍ସ ଓ ଆଶୁ ଚିକିତ୍ସାଳୟର ବ୍ୟବସ୍ଥା ରହିଛି । କାମ୍ପସରେ ୱାଇ-ଫାଇର ବ୍ୟବସ୍ଥା କରାଯାଇଛି ।

## ଆଧାର
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ଶକ ପଞ୍ଜିକା

**ଶକ ପଞ୍ଜିକା** ବା **ଶଳିବାହନ ଶକ ପଞ୍ଜିକା** ଭାରତର ରାଷ୍ଟ୍ରୀୟ ପଞ୍ଜିକା ଅଟେ । ଆକାଶବାଣୀ, ସରକାରୀ ଦସ୍ତାବିଜ, ସୂଚନା ଏବଂ ସରକାରୀ ପଞ୍ଜିକାରେ ଏହି ପଞ୍ଜିକା ବ୍ୟବହୃତ ହୋଇଥାଏ ।
## ଇତିହାସ 
ସାତବାହନ ବଂଶର ରାଜା ଶଳିବାହନଙ୍କଦ୍ୱାରା ଶକ ପଞ୍ଜିକା ପ୍ରଚଳିତ ହୋଇଥିବାର ବିଶ୍ୱାସ କରାଯାଏ । ରାଜା ଶଳିବାହନଙ୍କ କେତେକ ପ୍ରମୁଖ ରାଜନୈତିକ ବିଜୟ ସମୟରେ ଶକ ପଞ୍ଜିକା ଆରମ୍ଭ ହୋଇଥିଲା । ଐତିହାସିକ ମତାନୁସାରେ ଗ୍ରେଗୋରିଆନ ପଞ୍ଜିକାର ୭୮ତମ ବର୍ଷରୁ ପଞ୍ଜିକାଟି ଆରମ୍ଭ ହୋଇଥିଲା । *ମୁହୂର୍ତ୍ତମାର୍ତ୍ତଣ୍ଡ* ଗ୍ରନ୍ଥ ଅନୁସାରେ ଶକ ବର୍ଷ ଶଳିବାହନଙ୍କ ଜନ୍ମ ସମୟରୁ ଗଣନା ହୋଇଛି । ମାତ୍ର ଖ୍ରୀଷ୍ଟପୂର୍ବ ୧୩୦୦ରେ ଲିଖିତ *କଳ୍ପ ପ୍ରଦୀପ* ଗ୍ରନ୍ଥ ଅନୁଯାୟୀ ରାଜା ବିକ୍ରମାଦିତ୍ୟଙ୍କଠାରୁ ତାଙ୍କର ବିଜୟ ବର୍ଷଠାରୁ ଏହାର ଗଣନା ଆରମ୍ଭ କରିଯାଇଛି ।
## ସଂରଚନା 
ଶକ ପଞ୍ଜିକାରେ ଉଭୟ ସୂର୍ଯ୍ୟ ଏବଂ ଚନ୍ଦ୍ର ଆଧାର କରି ସମୟ ଗଣନା କରାଯାଇଛି । ଗ୍ରେଗୋରିଆନ ପଞ୍ଜିକା ପରି ଏଥିରେ ମଧ୍ୟ ୩୭୫ ଦିନ ଏବଂ ୧୨ ମାସ ରହିଛି । ମାର୍ଚ୍ଚ ୨୨ ତାରିଖରୁ ପଞ୍ଜିକାର ପ୍ରଥମ ମାସ *ଚୈତ୍ର* ଆରମ୍ଭ ହୁଏ । ସେହିଦିନଠାରୁ ଦକ୍ଷିଣାୟନ ମଧ୍ୟ ଆରମ୍ଭ ହୋଇଥାଏ । 
### ଶକ ପଞ୍ଜିକାରେ ଥିବା ମାସଗୁଡ଼ିକର ବିବରଣୀ
## ରାଷ୍ଟ୍ରୀୟ ପଞ୍ଜିକା ରୂପେ ଗ୍ରହଣ 
୧୯୫୭ ମସିହାରେ ପୁନଃନିର୍ମାଣ କମିଟିଦ୍ୱାରା ଶକ ପଞ୍ଜିକାକୁ ରାଷ୍ଟ୍ରୀୟ ପଞ୍ଚାଙ୍ଗ ଭାବେ ଅନୁମୋଦିତ କରାଗଲା । ଏହି କମିଟି ଖଗୋଳବିତ ଡ. ମେଘନାଦ ସାହାଙ୍କ ନେତୃତ୍ୱରେ ଗଠିତ ହୋଇଥିଲା । ଅନ୍ୟ ସଦସ୍ୟମାନେ ଥିଲେ - ଏ.ସି.ବାନର୍ଜୀ, କେ.କେ.ଦଫତାରୀ, ଜେ.ଏସ.କରଣଦିକର, ଗୋରଖ ପ୍ରସାଦ, ଆର.ଭି.ବିଦ୍ୟା ଏବଂ ଏନ.ସି.ଲାହରୀ । ବିଜ୍ଞାନ ଭିତ୍ତିରେ ସମଗ୍ର ଭାରତବର୍ଷରେ ପ୍ରଚଳିତ ହୋଇପାରୁଥିବା ଏକ ପଞ୍ଜିକାର ଚୟନ ଏହି କମିଟିର କାର୍ଯ୍ୟ ଥିଲା । ମୂଳରେ ଭାରତର ବିଭିନ୍ନ ସ୍ଥାନରେ ପ୍ରଚଳିତ ତିରିଶଟି ପଞ୍ଜିକା ଠାବ କରାଗଲା । ପ୍ରଧାନମନ୍ତ୍ରୀ ଜବାହାରଲାଲ ନେହେରୁ ୧୯୫୫ରେ ସମସ୍ତ ଜାତି, ଧର୍ମ ନିର୍ବିଶେଷରେ ବୈଜ୍ଞାନିକ ଭିତ୍ତିରେ ଏକ ପଞ୍ଜିକା ଚୟନ କରିବାକୁ କମିଟିକୁ ଲେଖିଥିଲେ । ପ୍ରତିଟି ପଞ୍ଜିକା ସହିତ ତା'ସହିତ ସଂଶ୍ଲିଷ୍ଟ ଧର୍ମ-ମନୋବୃତ୍ତି ଜଡ଼ିତ ଥିଲା । କମିଟିଟି ବିଭିନ୍ନ ପଞ୍ଜିକାକୁ ପରୀକ୍ଷା କରି ଶେଷରେ ଶକ ପଞ୍ଜିକାକୁ ଜାତୀୟ ପଞ୍ଜିକା ବୋଲି ବାଛିଲା ।
୧୮୭୯ ଶକ ବର୍ଷ ଚୈତ୍ର ୧ ତାରିଖ ତଥା ୧୯୫୭ ମସିହା ମାର୍ଚ୍ଚ ୨୨ ତାରିଖରେ ଶକ ପଞ୍ଜିକାର ବ୍ୟବହାର ଆରମ୍ଭ ହେଲା । ମାତ୍ର ସରକାର ନବବର୍ଷ ଶକ ପଞ୍ଜିକା ବଦଳରେ ଧାର୍ମିକ ପଞ୍ଜିକାନୁସାରେ ପାଳନ କରିଥାନ୍ତି ।

## ବୈଶିଷ୍ୟତା 
ଶକ ପଞ୍ଜିକାର ଭାରତୀୟ ଐତିହ୍ୟ ସହିତ ଗଭୀର ସମ୍ପର୍କ ରହିଛି । ମୌର୍ଯ୍ୟ ଏବଂ ଗୁପ୍ତ ରାଜତ୍ୱ ସମୟରେ ଏହାର ସୃଷ୍ଟି ଏବଂ ବହୁଳ ବ୍ୟବହାର ହେଉଥିଲା । ଭାରତ ବ୍ୟତୀତ ଜାଭା, ବାଲି ଏବଂ ଇଣ୍ଡୋନେସିଆ ଆଦି ଅନ୍ୟ ଦକ୍ଷିଣ-ପୂର୍ବ ଏସୀୟ ଦେଶମାନଙ୍କରେ ଏହି ପଞ୍ଜିକା ପ୍ରଚଳିତ ଥିଲା । ବାଲି ମାର୍ଚ୍ଚ ୨୧ ତାରିଖ ଅର୍ଥାତ ଶକ ନବ ବର୍ଷର ପ୍ରଥମ ଦିନ ମୌନ ଦିବସ ପାଳନ କରିଥାଏ । ନେପାଳରେ ଗୃହୀତ ନେପାଳ ସମ୍ଭତ ପଞ୍ଜିକା ଶକ ପଞ୍ଜିକାର ବିବର୍ତ୍ତନରୁ ହିଁ ସୃଷ୍ଟ । 
## ଆଧାର 
## ଅଧିକ ତଥ୍ୟ 
* Calendars and their History (by L.E. Doggett)
* Indian Calendars (by Leow Choon Lian, pdf, 1.22mb)
* Positional astronomy in India
* Indian National Calendar abstract

ଶ୍ରେଣୀ:ଭାରତର ଜାତୀୟ ପ୍ରତୀକ
ସାରନାଥ ଅଶୋକ ସ୍ତମ୍ଭ

**ସାରନାଥ ଅଶୋକ ସ୍ତମ୍ଭ** ଏକ ପ୍ରସ୍ତର ସ୍ତମ୍ଭ, ଯାହାକି ବର୍ତ୍ତମାନ ଏକ ରାଷ୍ଟ୍ରୀୟ ଚିହ୍ନ ଭାବେ ଭାରତକୁ ପ୍ରତିନିଧିତ୍ୱ କରୁଅଛି । ଏହି ସ୍ତମ୍ଭଟି ସାରନାଥରେ ରାଜା ଅଶୋକଙ୍କଦ୍ୱାରା ନିର୍ମିତ ଏକ ପ୍ରମୁଖ ବୌଦ୍ଧସ୍ତୁପଠାରେ ରହିଛି ।
## ସ୍ଥାପତ୍ୟ ଇତିହାସ 
ଅଶୋକ ସ୍ତମ୍ଭ ମାତ୍ର ଗୋଟିଏ ଚିକ୍କଣ ବାଲିପଥରରେ ତିଆରି ହୋଇଛି । ଉପରଭାଗରେ ଚାରୋଟି ଏସୀୟ ବାଘମୂର୍ତ୍ତି ଚତୁଃଦିଗକୁ ମୁହାଁଇ ରହିଛନ୍ତି । ତା'ତଳେ ଥିବା ପଥର ଖଣ୍ଡରେ ହାତୀ, ଦୌଡିବା ଭଙ୍ଗୀରେ ଥିବା ଘୋଡ଼ା, ଷଣ୍ଢ ଏବଂ ସିଂହର ମୂର୍ତ୍ତି ଖୋଦିତ ହୋଇଛି । ବର୍ତ୍ତମାନର ଅଶୋକ ସ୍ତମ୍ଭରେ ମୋଟ ସାତୋଟି ପଶୁମୂର୍ତ୍ତି ଅଛି । ସମସ୍ତ ପଶୁମୂର୍ତ୍ତି ନିର୍ଦ୍ଧିଷ୍ଟ ବ୍ୟବଧାନରେ ଅଛନ୍ତି ଏବଂ ପ୍ରତ୍ୟେକଙ୍କ ମଧ୍ୟରେ ଗୋଟିଏ ଲେଖାଏଁ ଅଶୋକ ଚକ୍ର ରହିଛି । ଏହି ପଶୁମୂର୍ତ୍ତିଙ୍କୁ *ଭାରତୀୟ ପ୍ରସ୍ତରକଳାର ପ୍ରାରମ୍ଭିକ ସମୂହ* ବୋଲି ଗ୍ରହଣ କରାଯାଏ ।
ସାଞ୍ଚିସ୍ଥିତ ସାତବାହନଙ୍କଦ୍ୱାରା ନିର୍ମିତ  ସ୍ତମ୍ଭଦ୍ୱୟରେ ମଧ୍ୟ ସାରନାଥ ସ୍ତମ୍ଭର ସିଂହମୂର୍ତ୍ତି ସଦୃଶ ସିଂହମୂର୍ତ୍ତି ଦେଖାଯାଏ ।
## ପୁନରାବିଷ୍କାର 
ଜଣେ ମଧ୍ୟଯୁଗୀୟ ତୀର୍ଥଯାତ୍ରୀଙ୍କ ଲେଖାରୁ ପ୍ରମାଣ ମିଳିଥିଲା ଯେ ସାରନାଥ ସ୍ତମ୍ଭର ବର୍ତ୍ତମାନ କୌଣସି ଚିହ୍ନବର୍ଣ୍ଣ ନାହିଁ । କିନ୍ତୁ ଜଣେ ଭାରତୀୟ ସିଭିଲ ଇଂଞ୍ଜିନିଅର ୧୯୦୪-୦୫ ମସିହାରେ ଯାଇ ସେ ସ୍ଥାନର ଖନନ କରିଥିଲେ ସେ ପ୍ରଥମେ ମୁଖ୍ୟ ସାରନାଥ ସ୍ତୁପର ଗୁପ୍ତ ସ୍ତୁପର ସନ୍ଧାନ ପାଇଲେ ତାର ପଶ୍ଚିମଦିଗରେ ସେ ସାରନାଥ ସ୍ତମ୍ଭର ନିମ୍ନଭାଗର ଭଗ୍ନାବଶେଷ ପାଇଥଲେ । ଅନ୍ୟ ଅଂଶଗୁଡ଼ିକ ତିନୋଟି ଭିନ୍ନ ସ୍ଥାନରେ ମିଳିଥିଲା । ଆବିସ୍କୃତ ବସ୍ତୁଗୁଡିକ ଏତେ ଅଧିକ ଲୋକପ୍ରିୟ ହେଲାଯେ ସରକାରଙ୍କୁ ସେହି ସ୍ଥାନରେ ଏକ ସଂଗ୍ରହାଳୟ ତିଆରି କରିବାକୁ ପଡ଼ିଥିଲା ।
## ଆଧ୍ୟାତ୍ମିକ ବୈଶିଷ୍ଠ୍ୟ 
ଚାରୋଟି ସିଂହ ଲାଗିଲାଗି ରହିଥିବାରୁ ଏହା କୌଣସି ଚାରୋଟି ଜିନିଷର ସମାନ ମହତ୍ତ୍ୱ ଥିବାର ବୁଝାଇଥାଏ । ସିଂହକୁ ଅନେକ ସମୟରେ ବୁଦ୍ଧଙ୍କର ପ୍ରତୀକରୂପେ ଗ୍ରହଣ କରାଯାଏ । ଏପରିକି ସ୍ତମ୍ଭର ତଳଭାଗରେ ଖୋଦିତ ପଶୁମାନଙ୍କର ମଧ୍ୟ ବୌଦ୍ଧଧର୍ମରେ ନିର୍ଦ୍ଧିଷ୍ଟ ଅର୍ଥ ରହିଛି ।
## ଆଧାର 
## ଆହୁରି ଦେଖିପାରିବେ 
*For Pictures of the famous original "Lion Capital of Ashoka" preserved at the Sarnath Museum which has been adopted as the "National Emblem of India" and the Ashoka Chakra (Wheel) from which has been placed in the center of the "National Flag of India" - See "lioncapital" from Columbia University Website, New York, USA
*National emblem of India
*National symbols of India 
* "National Insignia", Embassy of India, Washington D.C., USA

ଶ୍ରେଣୀ:ଭାରତ
ଶ୍ରେଣୀ:ଭାରତର ଜାତୀୟ ପ୍ରତୀକ
ଶ୍ରେଣୀ:ଅଶୋକ ସ୍ତମ୍ଭ ବିଷୟରେ
ମଙ୍ଗଳ ପାଣ୍ଡେ

**ମଙ୍ଗଳ ପାଣ୍ଡେ** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ଯିଏକି ୧୮୫୭ ମସିହାରେ ଭାରତର ପ୍ରଥମ ସ୍ୱାଧିନତା ସଂଗ୍ରାମରେ ପ୍ରମୁଖ ଭୂମିକା ନିଭାଇ ଥିଲେ । ସେ ଇଷ୍ଟ ଇଣ୍ଡିଆ କମ୍ପାନିର ୩୪ତମ ବେଙ୍ଗାଲ ନେଟିଭ୍ ଇନ୍ଫେନ୍ଟ୍ରିରେ ଜଣେ ସିପାହୀ ଥିଲେ । ଭାରତର ସ୍ୱାଧିନତା ସଂଗ୍ରାମରେ ତାଙ୍କର ମହତ୍ୱପୂର୍ଣ ଭୂମିକାକୁ ନେଇକି ଭାରତ ସରକାରଙ୍କଦ୍ୱାରା ସମ୍ମାନ ସ୍ୱରୂପ ୧୯୮୪ ମସିହାରେ ଏକ ଡାକ ଟିକଟ ଜାରି କରାଯାଇଥିଲା ।
## ଜନ୍ମ ଏବଂ ଜୀବନୀ 
ସେ ଉତ୍ତରପ୍ରଦେଶର ବଲିଆ ଜିଲ୍ଲାର ନଗୱା ଗ୍ରାମରେ ଗୋଟିଏ ବ୍ରାହ୍ମଣ ପରିବାରରେ ୧୯ ଜୁଲାଇ ୧୮୨୭ ମସିହାରେ ଜନ୍ମଗ୍ରହଣ କରିଥିଲେ । ମଙ୍ଗଳ ପାଣ୍ଡେ ପ୍ରଥମ ଥର ପାଇଁ ଇଂରେଜଙ୍କ ବିରୋଦ୍ଧରେ “ମାରୋ ଫିରଙ୍ଗି କୋ” ନାରା ଲଗାଇଥିଲେ । ଦିବାକର ପାଣ୍ଡେ ଏବଂ ଅଭୟ ରାଣୀ ଦେବୀଙ୍କ କୋଳମଣ୍ଡନ କରି୍ଥିବା ମଙ୍ଗଳ ପ୍ରଥମେ ସୈନ୍ୟ ବିଭାଗରେ ଯୋଗ ଦେଇଥିଲେ । କିନ୍ତୁ ଇଂରେଜମାନଙ୍କ ଆକ୍ରୋଶର ଶିକାର ହେବା ପରେ ସେ କ୍ରାନ୍ତିକାରୀ ପାଲଟି ଭାରତବାସୀଙ୍କୁ ଇଂରେଜ ଗୁଲାମୀରୁ ମୁକୁଳିବା ପାଇଁ କହିଥିଲେ । ତାଙ୍କୁ ସର୍ବପ୍ରଥମ କ୍ରାନ୍ତିକାରୀର ମାନ୍ୟତା ମଧ୍ୟ ଦିଆଯାଇଛି ।

## ଶେଷ ଜୀବନ ଓ ମୃତ୍ୟୁ 
୧୮୫୭ ମସିହା ଅପ୍ରେଲ ୮ ତାରିଖରେ ମଙ୍ଗଳ ପାଣ୍ଡେଙ୍କୁ ଫାଶୀ ଦିଆଯାଇଥିଲା । ତାଙ୍କୁ ବେରକପୁରରେ ଫାଶୀ ଦିଆଯାଇଥିଲା । ବେରକପୁରରେ ମଙ୍ଗଳ ପାଣ୍ଡେଙ୍କୁ ଫାଶୀ ଦେବାକୁ ଜଲାଦ୍‌ମାନେ ମନା କରିବାରୁ କଲିକାତାରୁ ସ୍ୱତନ୍ତ୍ର ଜଲାଦଙ୍କୁ ଫାଶୀ ଦେବାକୁ ଅଣାଯାଇଥିଲା ।

## ଆଧାର  
ଶ୍ରେଣୀ:୧୮୨୭ ଜନ୍ମ
ଶ୍ରେଣୀ:୧୮୫୭ ମୃତ୍ୟୁ

ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ତିଲକା ମାଁଝୀ

**ବାବା ତିଲକା ମାଁଝୀ**  ଜଣେ ଭାରତୀୟ ପ୍ରଥମ ଆଦିବାସୀ ସଂଗ୍ରାମୀ ଯାହାଙ୍କ ନେତୃତ୍ୱରେ ୧୭୮୫ ମସିହାରେ ବ୍ରିଟିଶ ସରକାରଙ୍କର ଅତ୍ୟାଚାର ବିରୁଦ୍ଧରେ ଏକ ସ୍ୱର  ଉତ୍ତୋଳନ କରିଥିଲେ । ଏ ବିଦ୍ରୋହ ବ୍ରିଟିଶ ବିରୁଦ୍ଧରେ ପ୍ରଥମ ସ୍ୱାଧୀନତା ସଂଗ୍ରାମ ଏବଂ ମଙ୍ଗଳ ପାଣ୍ଡେଙ୍କ ସମୟର ଅନେକ ପୁର୍ବରୁ ହୋଇଥିବା ହେତୁ ତିଲକା ମାଁଝୀଙ୍କୁ ପ୍ରଥମ ସ୍ୱାଧିନତା ସଂଗ୍ରାମୀ ବୋଲି ମଧ୍ୟ ଦାବି କରାଯାଏ ।

## ପରିଚୟ 
ତିଲକା ମାଁଝୀ ବିହାରରେ ଥିବା ଭାଗଲପୁର ଜିଲ୍ଲା ସୁଲତାନଗଞ୍ଜ ଥାନା ଅନ୍ତର୍ଗତ ତିଲକପୁର ଗ୍ରାମରେ ୧୧ ଫେବ୍ରୁୟାରୀ ୧୭୫୦ ମସିହାରେ ଜନ୍ମଗ୍ରହଣ କରିଥିଲେ ।  ତାଙ୍କ ପିତାଙ୍କର ନାଁ ସୁନ୍ଦରମୋହନ ମୁର୍ମୁ ଥିଲା । ଛୋଟ ବେଳୁ ସେ ପାହାଡ଼ିଆ ଅଞ୍ଚଳରେ ବଢିଥିବାରୁ କୁସ୍ତି ଲଢିବା,ଗଛ ଚଢିବା ଏବଂ ପଶୁ ପକ୍ଷୀମାନଙ୍କୁ ଶିକାର କରିବାରେ ନିପୁଣ ଥିଲେ । ସେ ଉଭୟ ବ୍ରିଟିଶ ଏବଂ ଜମିଦାରି ବିରଦ୍ଧରେ ସଂଗ୍ରାମ କରିଥିଲେ । ପରେ ୧୭୮୫ରେ ତାଙ୍କୁ ଗିରଫକରି, ଗୋଟିଏ ଘୋଡ଼ା ଲାଞ୍ଜରେ ବାନ୍ଧି ଘୋଷାଡି ଥିଲେ ଏବଂ ଭାଗଲପୁର କଲେକ୍ଟର ଅଫିସ ସାମ୍ନାରେ ଥିବା ବରଗଛରେ ଫାଶୀକରି ଝୁଲାଇ ଦିଆଯାଇଥିଲା ।

## ଆଧାର
ଶ୍ରେଣୀ:ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୭୫୦ ଜନ୍ମ
ଶ୍ରେଣୀ:୧୭୮୪ ମୃତ୍ୟୁ
ବ୍ରୋଙ୍କିଓଲାଇଟିସ

**ବ୍ରୋଙ୍କିଓଲାଇଟିସ** (ଇଂରାଜୀ ଭାଷାରେ **Bronchiolitis**) ଏକ ରୋଗ ଯେଉଁଥିରେ ଭୁତାଣୁ ସଂକ୍ରମଣଦ୍ୱାରା (viral infection) ଫୁସଫୁସର ବ୍ରୋଙ୍କିଓଲ (small airway in the lungs) ଅବରୋଧ ହୋଇଯାଏ । ରୁଟିନ ଛାତି ଏକ୍ସ‌-ରେ (chest X-ray) ବା ଭୁତାଣୁ ପରୀକ୍ଷା (viral testing) ଆବଶ୍ୟକ ହୁଏ ନାହିଁ । ଘରେ କରାଯାଉଥିବା ସାହାଯ୍ୟକାରୀ ଯତ୍ନ (Supportive care) ଯଥେଷ୍ଟ ହୁଏ । ଆଣ୍ଟିବାୟୋଟିକ (antibiotics), ଆଣ୍ଟିଭାଇରାଲ (antivirals), ବ୍ରୋଙ୍କୋଡାଇଲେଟର (bronchodilators), ବା ନେବୁଲାଇଜ୍‌ଡ ଏପିନେଫ୍ରିନ (nebulized epinephrine) ଆବଶ୍ୟକତା ସ୍ପଷ୍ଟ ନୁହେଁ । 
 

ଦୁଇ ବର୍ଷ ବୟସ୍କ ଶିଶୁମାନଙ୍କ ମଧ୍ୟରୁ ୩୦% ଏହି ରୋଗରେ ଆକ୍ରାନ୍ତ ହୁଅନ୍ତି । ଉତ୍ତର ଗୋଲାର୍ଦ୍ଧରେ (Northern hemisphere) ଶୀତ ଋତୁରେ ଏହି ରୋଗ ଅଧିକ ହୁଏ । ପ୍ରଥମେ ସନ ୧୯୪୦ରେ ଏହି ରୋଗର ମଡ଼କ ପଡ଼ିଥିବା ବର୍ଣ୍ଣନା ଅଛି ।
 
## ଆଧାର 
## ବାହ୍ୟ ଲିଙ୍କ 
*Bronchiolitis. Patient information from NHS Choices
*&nbsp;   from the Scottish Intercollegiate Guidelines Network
*

ଶ୍ରେଣୀ:ଚିକିତ୍ସା ବିଜ୍ଞାନ
ଅଶୋକ ଚକ୍ର

**ଅଶୋକ ଚକ୍ର** ଧର୍ମଚକ୍ରର ୨୪ଗୋଟି ଦଣ୍ଡର ଚିତ୍ରଣ । ଅଶୋକଙ୍କ ପ୍ରଦତ୍ତ ଅଧ୍ୟାଦେଶ ସଂଖ୍ୟା ମଧ୍ୟ ଚବିଶ ହୋଇଥିବାରୁ ଚକ୍ରଟିର ନାମ ଅଶୋକ ଚକ୍ର ଦିଆଯାଇଛି । ଭାରତୀୟ ଜାତୀୟ ପତାକାର ମଧ୍ୟଭାଗରେ ଅଛି ମାତ୍ର ସ୍ୱାଧୀନତାପୂର୍ବରୁ ସେ ସ୍ଥାନରେ ଚରଖାର ଚିତ୍ର ଥିଲା । 
## ପ୍ରତୀକାତ୍ମକ ଇତିହାସ
ଗୋଟିଏ ଗବେଷଣାରୁ ଜଣାଯାଏ ଯେ, ଅଶୋକ ଚକ୍ରର ଚବିଶଟି ଅର ଚବିଶଜଣ ତୀର୍ଥାଙ୍କରଙ୍କୁ ପ୍ରତିନିଧିତ୍ୱ କରିଥାଏ । ବୌଦ୍ଧଗୟାରେ ସିଦ୍ଧିପ୍ରାପ୍ତ କରିବାପରେ ଗୌତମ ବୁଦ୍ଧ ବାରାଣସୀ ନିକଟସ୍ଥ ସାରନାଥ ଅଞ୍ଚଳକୁ ଆସିଥିଲେ । ସେଠାରେ ବୁଦ୍ଧଙ୍କୁ ପୂର୍ବରୁ ପରିତ୍ୟାଗ କରିଥିବା ଆସାଜୀ, ମହାନାମ, କୋନ୍ଦନ୍ନା, ଭଦ୍ଡିୟା ଏବଂ ଭାପ୍ପା ଆଦି ଶିଷ୍ୟ ତାଙ୍କୁ ଭେଟିଲେ । ସେହିମାନଙ୍କୁ ହିଁ ଗୌତମ ବୁଦ୍ଧ ଧର୍ମଚକ୍ରର ପ୍ରବର୍ତ୍ତନ କରି ପ୍ରଥମ ଶିକ୍ଷା ପ୍ରଦାନ କରିଥିଲେ । ପ୍ରଥମ ବାରଟି ଅର ଯନ୍ତ୍ରଣାର ବାରଟି ସ୍ଥରକୁ ବୁଝାଇଥାଏ ପର ବାରଟି *ନୋ କଜ ନୋ ଇଫେଣ୍ଟ* ତଥା କାରଣଶୂନ୍ୟତା-ପ୍ରଭାବଶୂନ୍ୟତାକୁ ବୁଝାଏ । ବୌଦ୍ଧିକ ଜାଗରଣ ଫଳରେ ମାନସିକ ଅନୁକୂଳତା ଶେଷ ହୁଏ ପ୍ରଥମ ବାରଟି ପ୍ରତୀକ ହେଉଛନ୍ତି:
#ଅବିଦ୍ୟା (ଅଜ୍ଞାନତା)
#ସଂସ୍କାର (ସୂକ୍ଷ୍ମରେ ବିଭିନ୍ନ କୁଦିଗକୁ ବୌଦ୍ଧିକ ଅନୁକୂଳତା)
#ବିଜ୍ଞାନ (ଚେତନା)
#ନାମରୂପ (ପରିଚୟ ଏବଂ ଶରୀର)
#ଷଳାୟତନ (ଛଅଟି ଇନ୍ଦ୍ରିୟ)
#ସ୍ପର୍ଶ 
#ବେଦନା 
#ତନହା (ଅସନ୍ତୋଷତା)
#ଉପାଦାନ (ଲାଳସା)
#ଭବ (ଭବିଷ୍ୟତ)
#ଜାତି (ଜନ୍ମଗ୍ରହଣ)
#ଜରାମରଣ (ବୃଦ୍ଧାବସ୍ଥା ଏବଂ ମୃତ୍ୟୁ)
ଏହାର ଓଲଟାକ୍ରମରେ ଥିବା ଅନ୍ୟ ବାରଟି ମିଶି ମୋଟ ଚବିଶଟି ପ୍ରତୀକ ରହିଛି ।
ଅଶୋକ ଚକ୍ର ଯଦିଓ ତୃତୀୟ ଶତାବ୍ଦୀରେ ପ୍ରସ୍ତୁତ ହୋଇଥିଲା, ଭାରତ ସ୍ୱାଧୀନତାର କିଛି ଦିନ ପୂର୍ବରୁ ଅର୍ଥାତ ୧୯୪୭ ମସିହା ଜୁଲାଇ ୨୨ ତାରିଖରେ ଏହାକୁ ଜାତୀୟ ପତାକାରେ ସ୍ଥାନିତ କରାଗଲା । ଐତିହାସିକ ବୈଶିଷ୍ଠ୍ୟ ଏବଂ ଜାତୀୟ ପତାକାକୁ ଭାରତୀୟ ଜାତୀୟ କଂଗ୍ରେସରୁ ଭିନ୍ନ କରିବାପାଇଁ ପୂର୍ବରୁ ଥିବା ଗାନ୍ଧୀ ଚରଖାକୁ ବଦଳ କରାଗଲା । ଅଶୋକ ଚକ୍ର ମଧ୍ୟ ଭାରତର ପ୍ରତୀକରୂପେ ଗୃହୀତ ସାରନାଥ ଅଶୋକ ସ୍ତମ୍ଭର ନିମ୍ନଦେଶରେ ଦେଖାଯାଏ ଚକ୍ର ମୁଖ୍ୟତଃ ଗତିକୁ ବୁଝାଯାଏ । ଏଣୁ ଅଶୋକ ଚକ୍ର ସମୟକ୍ରମେ ଭାରତର ବିଭିନ୍ନ କ୍ଷେତ୍ରରେ ଅଗ୍ରଗତିକୁ ସୂଚିତ କରେ ।
## ଆଧାର 
## ଆହୁରି ଦେଖିପାରିବେ 
* http://www.lawyersclubindia.com/forum/What-is-the-meaning-of-Ashok-Chakra-in-Indian-National-Flag--30688.asp
ଶ୍ରେଣୀ:ଭାରତ
ଭୂବନାନନ୍ଦ ଦାସ

**ଭୂବନାନନ୍ଦ ଦାସ**, ଜଣେ ସ୍ୱାଧୀନତା ସଂଗ୍ରାମୀ । ସ୍ୱାଧୀନତା ପରେ ସେ ଭାରତୀୟ ସଂସଦର ଉଭୟ ସଦନ ରାଜ୍ୟ ସଭା ଏବଂ ଲୋକ ସଭାର ସାଂସଦ ଭାବରେ ମଧ୍ୟ କାର୍ଯ୍ୟ କରିଥିଲେ ।

## ସ୍ୱାଧୀନତା ସଂଗ୍ରାମରେ ଯୋଗଦାନ
ଭୂବନାନନ୍ଦ ଦାସ ୧୯୩୧ ମସିହାରେ କଟକଠାରେ ଅନୁଷ୍ଠିତ ପ୍ରଥମ ଅଖିଳ ଓଡ଼ିଶା ରାଜ୍ୟସ୍ତରୀୟ ସର୍ବସାଧାରଣ ସଭାର ସଭାପତି ବାହବରେ କାର୍ଯ୍ୟ କରିଥିଲେ । ଏହି ସଭା ପରେ ପ୍ରଜା ମଣ୍ଡଳ ଆନ୍ଦୋଳନର ଆରମ୍ଭ ହୋଇଥିଲା, ଯାହାକି ସ୍ୱାଧୀନତା ଅନ୍ଦୋଳନ‌କୁ ତ୍ୱରାନ୍ୱିତ କରିଥିଲା ।

## ରାଜନୀତି
ସେ ସ୍ୱାଧୀନତା ପରେ ଭାରତର କେନ୍ଦ୍ରୀୟ ବିଧାନ ସଭା, ଭାରତର ସମ୍ବିଧାନ ସଭା, ଅସ୍ଥାୟୀ ସଂସଦ, ରାଜ୍ୟ ସଭା ଏବଂ ଲୋକ ସଭାର ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଅନଷ୍ଠିତ ହୋଇଥିବା ପ୍ରଥମ ସାଧାରଣ ନିର୍ବାଚନରେ ସେ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଆଧାର
ଶ୍ରେଣୀ:୧୮୮୫ ଜନ୍ମ
ଶ୍ରେଣୀ:୧୯୫୮ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
କେ. କାମରାଜ

**କୁମାରସ୍ୱାମୀ କାମରାଜ** (K. Kamaraj) (୧୫ ଜୁଲାଇ ୧୯୦୩– ୨ ଅକ୍ଟୋବର ୧୯୭୫ )ଚାରି ବର୍ଷ ପାଇଁ (୧୯୬୪--୧୯୬୭) ଭାରତୀୟ ଜାତୀୟ କଂଗ୍ରେସର ସଭାପତି ଥିଲେ । ନେହେରୁଙ୍କ ମୃତ୍ୟୁ ପରେ ଲାଲ ବାହାଦୁର ଶାସ୍ତ୍ରୀଙ୍କୁ ଭାରତର ପ୍ରଧାନମନ୍ତ୍ରୀ ଆସନ ଦେବାରେ ତାଙ୍କର ପ୍ରମୁଖ ଭୂମିକା ଥିଲା । ସେ ୧୯୫୪ରୁ ୧୯୬୩ ମଧ୍ୟରେ  ତାମିଲନାଡୁର ତୃତୀୟ ମୁଖ୍ୟମନ୍ତ୍ରୀ ଭାବେ କାର୍ଯ୍ୟ ସମ୍ପାଦନ କରିଥିଲେ । ତାଙ୍କ କାର୍ଯ୍ୟକାଳ ମଧ୍ୟରେ ସେ ରାଜ୍ୟରେ 9ଟି ଡ୍ୟାମ ତିଆରି କରି କୃଷକ ତଥା କୃଷିର ଉନ୍ନତି ପାଇଁ ଅନେକ କାର୍ଯ୍ୟ କରିଥିବା ଏହି ନେତା ଜଣକ ଅତ୍ୟନ୍ତ ସରଳ ଜୀବନଯାପନ କରୁଥିଲେ । ତାମିଲନାଡୁର ଅନ୍ୟତମ ସର୍ବୋତ୍ତମ ମୁଖ୍ୟମନ୍ତ୍ରୀ ଭାବେ ଲୋକଙ୍କ ପାଖରେ ସେ ପରିଚିତ ।
## ପ୍ରାରମ୍ଭିକ ଜୀବନ ଓ ଶିକ୍ଷା 
କାମରାଜଙ୍କ ଜନ୍ମ ୧୫ ଜୁଲାଇ ୧୯୦୩ରେ ତାମିଲନାଡୁର ବିରୁଦ୍ଧୁନଗରରେ । ପିତା ଥିଲେ କୁମାରସ୍ୱାମୀ ନଦାର ଏବଂ ମାତା ଥିଲେ ଶିବଗାମୀ ଆମାଲ । ତାଙ୍କର ପିତୃମାତୃ ଦତ୍ତ ନାମ ଥିଲା କାମାଚ୍ଚି, କିନ୍ତୁ ପରବର୍ତ୍ତୀ ସମୟରେ ନାମ ବଦଳାଇ କାମରାଜ ରଖାଗଲା । ପିତା ବୃତ୍ତିରେ ଥିଲେ ଜଣେ ବ୍ୟବସାୟୀ । କାମରାହଙ୍କ ଜନ୍ମର ଚାରିବର୍ଷ ପରେ ଅର୍ଥାର ୧୯୦୭ରେ କାମରାଜଙ୍କ ଭଉଣୀ ନାଗମଲଙ୍କ ଜନ୍ମ । ମାତ୍ର ୫ ବର୍ଷ ବୟସରେ ସେ ଗାଁର ପାରମ୍ପରିକ ବିଦ୍ୟାଳୟରେ ନାମ ଲେଖାଇଲେ । ୧୯୦୮ ମସିହାରେ ସେ **ୟେନ୍ନାଧୀ ନାରାୟଣ ବିଦ୍ୟା ସାଲାଇ**ରେ ଏବଂ ୧୯୦୯ରେ ବିରୁଦ୍ଧୁପତି ହାଇସ୍କୁଲରେ ନାମ ଲେଖାଇଲେ । କାମରାଜଙ୍କ ବୟସ ଯେତେବେଳେ ମାତ୍ର ଛଅବର୍ଷ, ତାଙ୍କ ବାପା ମୃତ୍ୟୁ ବରଣ କଲେ । ୧୯୧୪ ମସିହାରେ ସେ ପରିବାର ଚଳାଇବା ପାଇଁ ବାଧ୍ୟ ହୋଇ ପାଠପଢ଼ା ଛାଡି ଦେଇଥିଲେ ।

## ରାଜନୀତି ଓ ସ୍ୱାଧୀନତା ସଂଗ୍ରାମରେ ଯୋଗଦାନ 
ପରିବାର ପ୍ରତିପୋଷଣ ପାଇଁ ସେ ତାଙ୍କ କକାଙ୍କ ଦୋକାନରେ କାମକରିବା ଆରମ୍ଭ କଲେ । ଏହି ସମୟ ମଧ୍ୟରେ ସେ ଭାରତୀୟ ହୋମ ରୁଲ ଆନ୍ଦୋଳନ ପାଇଁ ହେଉଥିବା ସାଧାରଣ ସଭା ତଥା ଶୋଭାଯତ୍ରାରେ ଯୋଗ ଦେଉଥାନ୍ତି । ପ୍ରତିଦିନ ଖବରକାଗଜ ପଢ଼ି ସେ ତତ୍କାଳୀନ ଭାରତର ରାଜନୈତିକ ସ୍ଥିତି ସମ୍ପର୍କରେ ଖବର ରଖୁ ରଖୁ ଭାରତର ରାଜନୀତିରେ ତାଙ୍କର ରୁଚି ବଢିବାରେ ଲାଗିଲା । ଏଭଳି ଏକ ସମୟରେ **ଜାଲିଆନାୱାଲାବାଗ ହତ୍ୟାକାଣ୍ଡ** ଘଟଣା ତାଙ୍କ ଅଜୀବନର ଗତିପଥ ବଦଳାଇଦେଲା । ଏହି ଘଟଣା ପରେ ସେ ଇଂରେଜ ଶାସନର ଅବସାନ ନିମିତ୍ତ ସ୍ୱାଧୀନତା ସଂଗ୍ରାମରେ ଯୋଗ ଦେବାକୁ ସ୍ଥିର କରିନେଲେ । ୧୯୨୦ ମସିହାରେ ତାଙ୍କୁ ଯେତେବେଳେ ମାତ୍ର ୧୮ ବର୍ଷ ବୟସ, ସେ କଂଗ୍ରେସର ସକ୍ରିୟ ସଦସ୍ୟ ଭାବେ ଯୋଗଦାନ କଲେ । ୧୯୨୧ ବେଳକୁ ସେ କଂଗ୍ରେସ ନେତାମାନଙ୍କ ପାଇଁ ବିରୁଦ୍ଧନଗରରେ ସାଧାରଣ ସଭା ସମିତିରର ଆଯୋଜନ କରିବା ତାଙ୍କର କାମ ଥିଲା । ମହାତ୍ମା ଗାନ୍ଧୀଙ୍କୁ ସାକ୍ଷାତ କରିବାକୁ ସେ ଭାରି ଆଗ୍ରହୀ ଥିଲେ । ଏଭଳି ଏକ ସୂଯୋଗ ଆସିଲା ୟେତେବେଲେ ମହାତ୍ମା ଗନ୍ଧୀ୨୧ ସେପ୍ଟେମ୍ବର ୧୯୨୧ରେ ମଦୁରାଇରେ ଏକ ସାଧାରଣ ସଭାରେ ଯୋଗଦାନ କଲେ । କାମରାଜ ସେତେବେଳେ  ଗାନ୍ଧୀଙ୍କୁ ବ୍ୟକ୍ତିଗତଭାବେ ମିଶିବାର ସୂଯୋଗ ପାଇଲେ । ଏହାପରେ ସେ ଗାଁ ଗାଁ ବୁଲି ଗାନ୍ଧୀଙ୍କ ବାର୍ତ୍ତା ପ୍ରଚାର କରିବାକୁ ଲାଗିଲେ ।

୧୯୨୨ ବେଳକୁ ଭାରତରେ ଅସହଯୋଗ ଆନ୍ଦୋଳନ ଚାଲିଥାଏ ଏବଂ କଂଗ୍ରେସ ୱେଲସର ଯୁବରାଜଙ୍କ ଭାରତ ଯାତ୍ରାକୁ ବହିଷ୍କାର କରିବା ନିଷ୍ପତ୍ତି ନେଇଥାଏ । ଏହି ସମୟରେ କାମରାଜା ମାଡ୍ରାସ ଆସି ଏହି କାର୍ଯ୍ୟକ୍ରମରେ ଯୋଗଦେଲେ ।
୧୯୨୩-୨୫ ବେଳକୁ  କାମରାଜ ନାଗପୁର ପତାକା ସତ୍ୟାଗ୍ରହରେ ସାମିଲ ହେଲେ । ୧୯୨୭ରେ ସେ ମାଡ୍ରାସରେ ସେ ଖଣ୍ଡା ସତ୍ୟାଗ୍ରହରେ ଯୋଗ ଦେଲେ ଏବଂ ପ୍ରସ୍ତାବିତ ନୀଲ ପ୍ରତିମୂର୍ତ୍ତି ସତ୍ୟାଗ୍ରହର ନେତୃତ୍ୱ ପାଇଁ ତାଙ୍କୁ କୁହାଗଲା । ତେବେ ସାଇମନ କମିଶନ ବହିଷ୍କାର ଯୋଗୁଁ ଏହି ପ୍ରସ୍ତାବରୁ ସେ ବିରତ ରହିଲେ ।

## ସମ୍ମାନ 
କାମରାଜଙ୍କ କର୍ମମୟ ଜୀବନରେ ଦେଶର ସ୍ୱାଷୀନତା ସଂଗ୍ରାମରେ ତାଙ୍କ ଭୂମିକା ତଥା ରାହନେତା ଭାବେ ଦେଶ ଗଠନରେ ତାଙ୍କର ଅବଦାନକୁ ସମ୍ମାନ ଦେଇ ଭାରତ ସରକାର ୧୯୭୬ ମସିହାରେ ତାଙ୍କୁ ମରଣୋତ୍ତର ଭାବେ ଭାରତ ରତ୍ନ ସମ୍ମାନରେ ସମ୍ମାନିତ କରିଥିଲେ ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୦୩ ଜନ୍ମ
ଶ୍ରେଣୀ:୧୯୭୫ ମୃତ୍ୟୁ
ଶ୍ରେଣୀ:୧ମ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:ଗାନ୍ଧୀବାଦୀ
ଶ୍ରେଣୀ:ତାମିଲନାଡୁର ମୁଖ୍ୟମନ୍ତ୍ରୀ
ଶ୍ରେଣୀ:ଭାରତ ରତ୍ନ ସମ୍ମାନିତ
ଅଲେଖ ପାତ୍ର

**ଅଲେଖ ପାତ୍ର** (୧ ଜୁଲାଇ ୧୯୨୩ - ୧୭ ନଭେମ୍ବର ୧୯୯୯) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ସାଂସଦ ଥିଲେ । ଅହିଂସା ଆନ୍ଦୋଳନର ଜଣେ ସକ୍ରିୟ ସଭ୍ୟ ଭାବରେ ସେ ଭାରତର ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ ଏବଂ ଓଡ଼ିଶାର ବିଭିନ୍ନ ଅଞ୍ଚଳରେ ନାରିଗକ ସଂରକ୍ଷଣ ଅଧିକାର ଆନ୍ଦୋଳନ ଆଦିରେ ଯୋଗ ଦେଇଥିଲେ ।

## ସ୍ୱାଧୀନତା ସଂଗ୍ରାମରେ ଯୋଗଦାନ
ମାତ୍ର ୧୮ ବର୍ଷ ବୟସରେ ସେ ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ । ସ୍ୱାଧୀନତା ସଂଗ୍ରାମର ଏକ ଆନ୍ଦୋଳରେ ସେ ତାଙ୍କର ସାଙ୍ଗମାନଙ୍କ ସ‌ହିତ ବ୍ରିଟିଶମାନଙ୍କୁ ବିରୋଧ କରିବାକୁ ଯାଇ ନିମାପଡ଼ାର ପୋଲିସ ଥାନା ଜାଳି ଦେଇଥିଲେ । ଏହି ଘଟଣା ସମୟରେ ପୋଲିସ ଗୁଳିରେ ତାଙ୍କର ଜଣେ ଘନିଷ୍ଠ ସାଙ୍ଗଙ୍କର ଘଟଣାସ୍ଥଳରେ ମୃତ୍ୟ ହୋଇଯାଇଥିଲା । ସେ ସେହି ଗୁଳିକାଣ୍ଡରୁ ବଞ୍ଚିଯାଇଥିଲେ ଏବଂ ଗିରଫ ହୋଇ ପୁରୀ ଜେଲରେ ରହିଥିଲେ । ଜେଲରେ ରହି ମଧ୍ୟ ସେ ତାଙ୍କର ଗୁପ୍ତଚରମାନଙ୍କ ଜରିଆରେ ବ୍ରିଟିଶ ଶାସନ ବିରୁଦ୍ଧରେ ସଂଗ୍ରାମ ଜାରି ରଖିଥିଲେ । ଏହାପରେ ସେ ଜେଲରୁ ଖସିଯାଇ କଲିକତା ଚାଲିଯାଇଥିଲେ ଏବଂ ଗୁପ୍ତରେ ନିଜର କାର୍ଯ୍ୟ ଜାରୀ ରଖିବା ପାଇଁ ସେ ଏକ ଧନୀ ଘରେ ରହି କାମ କରୁଥିଲେ ।

ସେଠାରେ ସେ ଅଧିକ ଦିନ ଧରି ରହିପାରିନଥିଲେ, କାରଣ ସେ ଆଚାର୍ଯ୍ୟ ହରିହର, ଗୋପବନ୍ଧୁ ଦାସଙ୍କ ଭଳି ସ୍ୱାଧୀନତା ସଂଗ୍ରମୀଙ୍କ ସ‌ହ ମିଶି ଖୋଲାଖୋଲି ଭାବରେ ସ୍ୱାଧୀନତା ପାଇଁ ଲଢ଼େଇ କରିବାକୁ ଚାହୁଁଥିଲେ । ତେଣୁ ସେ ତାଙ୍କର ବନ୍ଧୁମାନଙ୍କର ଅନୁରୋଧରେ ଓଡ଼ିଶା ପ୍ରତ୍ୟାବର୍ତ୍ତନ କରିଥିଲେ । ମାତ୍ର ଓଡ଼ିଶା ପ୍ରତ୍ୟାବର୍ତ୍ତନ ସମୟରେ ତାଙ୍କୁ ପୁଣି ପୋଲିସ ଗିରଫ କରିଥିଲା । କଲିକତାରୁ ଆସିବାବେଳେ ପୁରୀ ରେଳ ଷ୍ଟେସନରୁ ତାଙ୍କୁ ଗିରଫ କରି ପୁଣି ପୁରୀ ଜେଲରେ ରଖାଯାଇଥିଲା ।

ଜେଲ ଭିତରେ ରହି ସେ ଅରଟ ସାହାଯ୍ୟରେ ସୂତା ବୁଣି ନିଜ ପାଇଁ ଲୁଗା ତିଆରି କରୁଥିଲେ, ପରିବେଶକୁ ସୁସ୍ଥ ଏବଂ ପରିଷ୍କାର ରଖିବାକୁ ସେ ଶୌଚାଳୟକୁ ନୀୟମିତ ସଫା କରୁଥିଲେ, ଗାନ୍ଧୀଜୀଙ୍କଠାରୁ ଆସୁଥିବା ବାର୍ତ୍ତା ବିଷୟରେ ଆଲୋଚନା ହେଲାବେଳେ ଯୋଗ ଦେଉଥିଲେ । କାରାଗାରରୁ ମୁକୁଳିବା ପରେ, ସେ ସ୍ୱରାଜ, ସର୍ବୋଦୟ କାର୍ଯ୍ୟ ବିଷୟରେ ପ୍ରଶିକ୍ଷଣ ନେବା ପାଇଁ ୱାର୍ଦ୍ଧା ଯାଇଥିଲେ ।

## ଆଧାର
ଶ୍ରେଣୀ:୧୯୨୩ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ତୁଷାରକ୍ଷତ

**ତୁଷାରକ୍ଷତ** (ଇଂରାଜୀ ଭାଷାରେ** Frostbite**) ସୃଷ୍ଟି ହୁଏ ଯେତେବେଳେ ଚର୍ମ ଓ ଅନ୍ୟାନ୍ୟ ତନ୍ତୁ ଅତ୍ୟଧିକ କମ ଉତ୍ତାପ (freezing) ସଂସ୍ପର୍ଶରେ ଆସେ । ରୋଗ ଜଟିଳ ହେଲେ ହାଇପୋଥର୍ମିଆ (Hypothermia) ବା କମ୍ପାର୍ଟମେଣ୍ଟ ସିଣ୍ଡ୍ରୋମ ହୋଇପାରେ । ସରୁ ରକ୍ତନଳୀ (blood vessel) ଭିତରେ ଜମାଟ ରକ୍ତ (blood clot) ଓ ବରଫ କ୍ରିଷ୍ଟାଲ ତରଳିବା ସମୟରେ ଆଘାତ ହୋଇ ଏହି ରୋଗ ହୁଏ । ପୃଷ୍ଠ ଦେଶ (୧ମ ଓ ୨ୟ) ବା ଗଭୀର (୩ୟ ଓ ୪ର୍ଥ), ଏହି ଦୁଇ ଭାଗରେ ରୋଗକୁ ବିଭକ୍ତ କରାଯାଏ । 
 

ତୁଷାରକ୍ଷତ ରୋଗୀ ସଂଖ୍ୟା ଅଜ୍ଞାତ ଅଛି । ପର୍ବତ ଚଢ଼ାଳୀଙ୍କର ଏହି ରୋଗ ହାର ୪୦% ହୋଇପାରେ । ପ୍ରାୟ ୩୦ରୁ ୫୦ ବର୍ଷ ବୟଷରେ ଅଧିକ ଦେଖାଯାଏ । ପାଞ୍ଚ ହଜାର ବର୍ଷ ପୂର୍ବରୁ ଏହି ରୋଗ ଥିବାର ପ୍ରମାଣ ମିଳୁଛି । ନେପୋଲିଅନଙ୍କ ସେନାର ଚିକିତ୍ସକ ଡିମିନିକ ଜିନ ଲାରି (Dominique Jean Larrey) ସନ ୧୮୧୪ରେ ଏହି ବିଷୟର ପ୍ରଥମ ବର୍ଣ୍ଣନା କରିଥିଲେ ।
 
## ଆଧାର 
## ବାହ୍ୟ ଲିଙ୍କ 
*Mayo Clinic
*Definition
ପ୍ରଫୁଲ୍ଲ କୁମାର ତ୍ରିପାଠୀ

**ପ୍ରଫୁଲ୍ଲ କୁମାର ତ୍ରିପାଠୀ** (ଜନ୍ମ : ୨୫ ଅଗଷ୍ଟ ୧୯୪୫) ଜଣେ ଓଡ଼ିଶା ସାହିତ୍ୟ ଏକାଡେମୀ ସମ୍ମାନପ୍ରାପ୍ତ  ସାହିତ୍ୟିକ ଓ ଭାଷାବିତ ଅଟନ୍ତି । ତ୍ରିପାଠୀ ସମାଜରେ ଦେଖାଦେଉଥିବା ବିଭିନ୍ନ ପ୍ରକାରର ଦୁର୍ନୀତି, ଅନିୟମିତତା ଏବଂ ମାନବବାଦ ବିଷୟ ଉପରେ ନିଜ ଲେଖନୀ ଚାଳନା କରିଛନ୍ତି । ସେହିପରି ଓଡ଼ିଆ ଭାଷା ସାହିତ୍ୟର ତର୍ଜମା ଓ ଲିପିର ବିକାଶ ବିଷୟରେ ମଧ୍ୟ ସେ ବହୁ ପୁସ୍ତକ ରଚନା କରିଛନ୍ତି । ୧୯୭୯ ମସିହାରେ ନିଜ କ୍ଷୁଦ୍ରଗଳ୍ପ ପୁସ୍ତକ "ନିଜ ସିଂହାସନ" ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଅଧ୍ୟାପନାକୁ ବୃତ୍ତିଭାବରେ ଗ୍ରହଣ କରି, ସେ ସେବାନିବୃତ ହୋଇସାରିଛନ୍ତି ।

## ପରିବାର 
ପ୍ରଫୁଲ୍ଲଙ୍କ ପିତାଙ୍କ ନାମ ଗୌରାଙ୍ଗ ତ୍ରିପାଠୀ ଓ ମାତାଙ୍କ ନାମ ରୁକ୍ମିଣୀ ତ୍ରିପାଠୀ ଥିଲା । ତାଙ୍କର ଅନ୍ୟ ଦୁଇ ଭାଇଙ୍କ ନାମ ପ୍ରମୋଦ କୁମାର ତ୍ରିପାଠୀ ଓ ପ୍ରଦୀପ କୁମାର ତ୍ରିପାଠୀ । ସ୍ୱର୍ଗତ ପ୍ରମୋଦ ଜଣେ ନାଟ୍ୟକାର ଥିଲେ । ତାଙ୍କର ତିନି ଭଉଣୀଙ୍କ ନାମ ବାବି, ମାମି ଓ ଲିଲି ।

## ରଚନାବଳୀ 
ପ୍ରଫୁଲ୍ଲଙ୍କର ପ୍ରଥମ ଛପାଯାଇଥିବା କବିତା ଥିଲା *କ୍ଷଣଭଙ୍ଗୁର ଜୀବନ* । ଏହା ୧୯୫୮ ମସିହାରେ ତାଙ୍କ ସ୍କୁଲର ବାର୍ଷିକ ପତ୍ରିକା *ଉଷା*ରେ ପ୍ରକାଶ ପାଇଥିଲା । ୧୯୬୫ ମସିହାରେ ତାଙ୍କର ପ୍ରଥମ ବହି *ଅନ୍ୟ ଇଲାକା ଓ ଅନ୍ୟାନ୍ୟ କବିତା* ପ୍ରକାଶ ପାଇଥିଲା । ୧୯୮୭ ମସିହାରେ *ସମଲପୁରି ଓଡ଼ିଆ ଶବ୍ଦକୋଷ* ପ୍ରକାଶ ପାଇଥିଲା । ଦୀନନାଥ ପାଠୀଙ୍କ *ଅବନ୍ତି* ପୁସ୍ତକକୁ ସେ ଅନୁବାଦ କରିଥିଲେ ।
### ଗଳ୍ପ 
* ଚଢ଼ାଉତୁରା
* ଆୟତନ
* ସ୍ଥିରଗତି
* ନିଜ ସିଂହାସନ
* ମିଠା ମିଛ
### ଭାଷା ଓ ବ୍ୟକରଣ ସମ୍ବନ୍ଧିତ 
* ଶବ୍ଦକୋଷ
* ଶବ୍ଦଗଠକ କୋଷ
* ଅର୍ଥବୋଧ
* ଶବ୍ଦବୋଧ
* ବର୍ଣ୍ଣ ବିଧାନ
* ଭାଷା ଭାବନା
* ସମଲପୁରି ଓଡ଼ିଆ ଶବ୍ଦକୋଷ
* ସମଲପୁରି କୋଶଳି ବ୍ୟାକରଣ
### ଅନ୍ୟାନ୍ୟ 
* ଅବନ୍ତି
* ଅନ୍ୟ ଇଲାକା ଓ ଅନ୍ୟାନ୍ୟ କବିତା
* ଢେଉଗଣା
* ଜଗତସତ୍ୟ
* ତ୍ରି
* ସବୁଗଳ୍ପ
* ପରିତ୍ରାଣାୟ ସାଧୁନାମ(ପଶ୍ଚିମା ପ୍ରକାଶନ)
* ଯୁବଲେଖକ
* ଅବନ୍ତୀ
* ଅବତନ
* ସପ୍ତାହ ଓ ଅନ୍ୟ ସତ
* ପାଞ୍ଚାଳୀ
* ସ୍ୱୟଂ ମୁଁ ନିଜେ
* ଏ ନଦୀ, ଦେ ନୀର
* ବର୍ଣ ବିଧାନ(କାହାଣୀ ପ୍ରକାଶନ)
* ଓଡ଼ିଆ ବନାନଧାରା
* ଭାଷାଭାବନା
* ସମ୍ବଲପୁରୀ ଓଡ଼ିଆ ଶବ୍ଦକୋଷ
* ରଚନା ବିଧି
* ଶବ୍ଦ ବିଧି

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ - ୨୦୧୭
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୭୯(ନିଜ ସିଂହାସନ ପାଇଁ)
## ଆଧାର 
## ଅଧିକ ତଥ୍ୟ 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
୨୦୧୮ କେରଳ ବନ୍ୟା

**୨୦୧୮ କେରଳ ବନ୍ୟା** ୨୦୧୮ ମସିହା ଅଗଷ୍ଟ ମାସରେ ମୌସୁମୀ ଯୋଗୁଁ ଭାରତର କେରଳଠାରେ ଅତ୍ୟଧିକ ବର୍ଷା ହେତୁ ହୋଇଥିଲା । ଏଥିରେ ୩୨୪ରୁ ଅଧିକ ଲୋକ ପ୍ରାଣ ହରାଇସାରିଲେଣି  ଏବଂ ପାଖାପାଖି ୨,୦୦,୦୦୦ରୁ  ଅଧିକ ଲୋକଙ୍କୁ ନିରାପଦ ଜାଗାକୁ ସ୍ଥାନାନ୍ତରିତ ହୋଇସାରିଲାଣି । ୧୪ଟି ଜିଲ୍ଲାରେ ସତର୍କ ସୂଚନା ଜାରୀ କରାଯାଇଥିଲା । ଏକ ଦଶନ୍ଧି ଭିତରେ ଏହି ବନ୍ୟା ଥିଲା କେରଳର ସବୁଠୁ ଅଧିକ ଭୟଙ୍କର । ଗତ ୧୦୦ ବର୍ଷ ମଧ୍ୟରେ କେରଳରେ ହୋଇଥିବା ବନ୍ୟା ମଧ୍ୟରେ ଏହା ସବୁଠାରୁ ଭୟଙ୍କର ବୋଲି ବିବେଚନା କରାଯାଉଛି । ୱାୟନାଡ଼ରେ ଭୀଷଣ ବର୍ଷା ହେତୁ ଏହି ପାହାଡ଼ିଆ ଜିଲ୍ଲାଟି ବିଛିନ୍ନ ହୋଇପଡ଼ିଛି ।

## କାରଣ 
thumb|କେରଳ ବନ୍ୟାରେ ସହାୟତା ପାଇଁ ଯାଉଥିବା ଓଡ଼ିଶାର ଦମକଳ କର୍ମଚାରୀ
କେରଳରେ ମୌସୁମୀ ସମୟରେ ଭୀଷଣ ବର୍ଷା ହୋଇଥାଏ ଫଳରେ ବନ୍ଧଗୁଡ଼ିକ ଜଳଧାରଣ କ୍ଷମତା ପହଞ୍ଚିଯାଏ । ପ୍ରଥମ ୨୪ ଘଣ୍ଟାରେ{{when|date=August 2018 ରାଜ୍ୟରେ ୩୧୦ ମି.ମି. ବର୍ଷା ହୋଇଥିଲା । ପାଖାପାଖି ସମସ୍ତ ବନ୍ଧ ସେବେଠୁ ଖୋଲାଯାଇଛି ଫଳରେ ନୀଚା ଅଞ୍ଚଳଗୁଡ଼ିକରେ ବନ୍ୟା ହୋଇଥିଲା । ରାଜ୍ୟର ପ୍ରଥମ ଥର ପାଇଁ ୪୨ଟି ବନ୍ଧ ଭିତରୁ ୩୫ଟି ଖୋଲାଯାଇଥିଲା ।

## ଜରୁରୀ ହେଲ୍ପଲାଇନ ନମ୍ବର 
### ମୁଖ୍ୟମନ୍ତ୍ରୀ ସହାୟତା ନମ୍ବର 
୦୪୭୧-୨୩୩୩୮୧୨

## ଗ୍ୟାଲେରି 

## ଆଧାର 
ଶ୍ରେଣୀ:କେରଳ
ଜାଲିଆନାୱାଲା ବାଗ୍ ହତ୍ୟାକାଣ୍ଡ

**ଜଲ୍ଳୀୟାଁୱାଲା ବାଗ୍ ହତ୍ୟାକାଣ୍ଡ**, ଯାହା **ଅମୃତସର ହତ୍ୟାକାଣ୍ଡ**, ଭାବେ ମଧ୍ୟ ପରିଚିତ, ୧୩ ଅପ୍ରେଲ୍ ୧୯୧୯ ଦିନ ଘଟିଥିଲା, ଯେଉଁଥିରେ କଲୋନେଲ୍ ରେଗିନାଲ୍ଡ ଡାୟାର୍‌ଙ୍କ ନେତୃତ୍ୱରେ ବ୍ରିଟିଶ୍ ଭାରତୀୟ ସେନା, ଅମୃତସର, ପଞ୍ଜାବର ଜାଲିଆନାୱାଲା ବାଗ୍‌ଠାରେ ଏକତ୍ରିତ ହୋଇଥିବା ଭାରତୀୟଙ୍କ ଉପରକୁ ଗୁଳି ଚଳାଇଥିଲେ । ଏହି ବେସାମରିକ ଭାରତୀୟମାନେ ଦୁଇ ଜାତୀୟ ନେତା ସତ୍ୟ ପାଲ୍ ଓ ସୈଫୁଦିନ୍ କିଚ୍‌ଲୁଙ୍କ ଗିରଫ୍ ଓ ଦେଶାନ୍ତରୀକରଣ ପ୍ରତିବାଦରେ ଏକତ୍ରିତ ହୋଇଥିଲେ । ଏହା ଏବେ ମଧ୍ୟ ତର୍କର ବିଷୟ ଯେ, ଭାରତୀୟମାନେ ଡାୟାର୍‌ଙ୍କ ´´´କୌଣସି ସଭା ହୋଇ ପାରିବ ନାହିଁ´´´ର ଘୋଷଣାନାମା ବିଷୟରେ ଜାଣିଥିଲେ ନା ନାହିଁ । ମାତ୍ର ରାଜା ରାମଙ୍କ ମତରେ ଭାରତୀୟମାନେ ସ୍ୱଇଚ୍ଛାରେ ଏକତ୍ରିତ ହୋଇଥିଲେ, ଯାହା ଭାରତୀୟ ଜାତୀୟତାବାଦର ପ୍ରାରମ୍ଭ ଥିଲା ।

## ଆଧାର